Radovi na rekonstrukciji pruge Beograd-Pančevo počinju u martu\nBojan K. 12. decembra 2013., 17:03 4.8k Views\nSergej Pavlov, generalni direktor „Ruske železnice internešnal” najavio je početak radova na modernizaciji i rekonstrukciji pruge Beograd-Pančevo u martu. Ovo je prvi od pet projekata koji će se realizvati iz ruskog kredita od 800 miliona dinara.\nRekonstrukcija postojeće pruge, izgradnja i elektrifikacija drugog koloseka od Pančevačkog mosta dao stanice Pančevo glavna, počinje sledeće godine. Takođe, i tender za izbor izvođača radova biće raspisani početkom sledeće godine.\n“Naša je tehnologija i najbolje ruske kompanije biće angažovane na modernizaciji srpskih pruga iz ruskog zajma, pre svega na izgradnji tunela i mostova – navodi Pavlov u Muzeju „Železnica Srbije“ prilikom obeležavanja 30 godina likovnog konkursa „Železnica očima dece“. – Očekujemo da će veliki deo posla raditi i srpske kompanije, pošto je reč o velikim projektima. Imamo dobru saradnju sa „Železnicama Srbije“, dobro smo se pripremili za projekte i pribavili smo sve dozvole za početak radova.”- izjavio je Pavlov.\nRekonstrukcija pruge će nas koštati oko 69 miliona evra, 60 miliona će bii obezbeđeno iz ruskog kredita dok ostali iznos obezbeđuje država, Srbija. Država i „Železnice Srbije“ moraju da uplati avans od 9 mliona evra kao bi se stekli uslovi za početak radova.\nPodsećamo, građevinska dovola za rekonstrukciju pruge i modernizaciju pruge od Beograda do Pančeva, dobijena je 3. oktobra. Projekat obuhvata rekonstrukciju deonice dužine 15 kilometara, čijom modernizacijom se povećava propusan moć pruge kao i brzina vozova na 120 kilometara na sat.\nProjekat obuhvata i rekonstrukciju postojećeg koloseka i infrastrukture u stanicama Krnjača, Ovča, Pančevački most, Krnjača most i Sebeš, uključujući i most preko reke Tamiš, dve stanice, dva stanična perona, jednu ukrsnicu, vučnu podstanicu Pančevo i ranžirnu stanicu Krnjača.\nUgovor koji je potpisan sa ruskom železnicom je definitivno jedan od najvećih investicionih projekata srpske železnice u proteklih nekoliko decenija. Nadamo se da će srpska železnica u narednom periodu biti mnogo kvalitetnija, efikasnija kao i modernija.\nPrethodna objava Konkurs Biblioteke „ Milutin Bojić “: „ Knjiga ili film – inspiracija i doživljaj “\nSledeća objava Maxi danas slavi 13. rođendan i daruje potrošače sa 13% popusta\nKonkurs Biblioteke „ Milutin Bojić “: „ Knjiga ili film – inspiracija i doživljaj “\nMaxi danas slavi 13. rođendan i daruje potrošače sa 13% popusta


novembar 2021 - Stranica 2 od 7 - KKK Radnički Kragujevac\nKošarkaši Radničkog gostuju u Užicu ekipi Slobode u derbiju 11. kola Košarkaške lige Srbije. Kragujevčani su nakon deset odigranih utakmica na pol poziciji u domaćem prvenstvu i nemaju nameru da je ispuste. Meč će biti još jedan ispit Crvenih u pohodu ka plasmanu u Super ligu. Duel je zakazan za 18 časova u subotu 27. novembra u Hali sportova Veliki park.\nKošarkašice Radničkog su poražene u SBB hali Jezero od ekipe Vrbasa rezultatom 54:60 (7:18, 18:13, 16:14, 13:15). Već na početku utakmice se videlo da crvene dame imaju problem u napadu na odlično postavljenu odbranu gostujuće ekipe. Tražile su izabranice trenera Milovanovića izlaz šutevima iza linije 6,75 ali lopta jednostavno nije htela u koš.\nPročitajte višeLoš procenat šuta odveo u poraz


Počelo izdavanje: Građani Srbije mogu da dobiju kovid sertifikate za EU - 19.11.2021, Sputnik Srbija\nGrađani Srbije mogu da dobiju kovid sertifikat za EU, pošto je počelo njihovo izdavanje, a oni su nešto drugačijeg izgleda od digitalnih sertifikata koji važe na... 19.11.2021, Sputnik Srbija\nE-uprava, uz sertifikat šalje i uputstvo kako da se slože tri lista sertifikata i preporučuje se da se prilikom putovanja nose sva tri lista odštampana. Na svakom su podaci o jednoj dozi.Sertifikati građana Srbije su već počeli da važe u EvropiZa razliku od nacionalnih sertifikata, Evropski ne mogu da se očitaju običnim kju-arčitačima na mobilnim telefonima, ali neki građani na društvenim mrežama potvrđuju da su sa njima bez problema uspeli da uđu u restorane i druge objekte u EU, navode Novosti.\nevropska unija (eu), srbija, kovid pasoši, srbija – društvo, društvo, kovid propusnice\n© AP Photo / Yorgos KarahalisKovid sertifikat\nGrađani Srbije mogu da dobiju kovid sertifikat za EU, pošto je počelo njihovo izdavanje, a oni su nešto drugačijeg izgleda od digitalnih sertifikata koji važe na teritoriji Srbije.\nE-uprava, uz sertifikat šalje i uputstvo kako da se slože tri lista sertifikata i preporučuje se da se prilikom putovanja nose sva tri lista odštampana. Na svakom su podaci o jednoj dozi.\nSertifikati građana Srbije su već počeli da važe u Evropi\nZa razliku od nacionalnih sertifikata, Evropski ne mogu da se očitaju običnim kju-arčitačima na mobilnim telefonima, ali neki građani na društvenim mrežama potvrđuju da su sa njima bez problema uspeli da uđu u restorane i druge objekte u EU, navode Novosti.


28/05/2020 4:58:04 PM\nNASLOVNA / VESTI / Afrikanac napravio sportski automobil u svojoj garaži\nMnogi su pokušali, a samo retki su uspeli. Jedan od njih je Južnoafrikanac koji je za malo novca sam sastavio sportski automobil iz svojih snova. Autor ovog automobila je Moses Ngobeni, 41-godišnji inženjer elektrotehnike iz Južne Afrike koji je na ostvarenje svojih snova potrošio tri godine i 16.750 USD.\nSrce ovog sportskog unikata je BMW-ov motor iz Serije 3, tačnije modela 318is iz 1998. godine, dok su pojedine delove donirali automobili bez ijedne dodirne tačke. Tako je vetrobransko staklo donirao VW Caddy, bočna stakla su dali stara Mazda 323 i BMW M3 (E46), a svetla Audi TT iz 2011. godine i Nissan GT-R iz 2015. godine.\nOsim što u teoriji može do 250 km/h, automobil ima daljinsko paljenje putem mobilnog telefona, kao i aktivno krilo koje iskače automatski pri naglom kočenju.\nTagoviAfrikanac custom made ručni rad Sportski automobil\nPrethodno VIDEO: Kako pali smrznut motor – termalna kamera\nSledeće Volkswagen američkim trgovcima isplaćuje 1,2 milijardi dolara


Džajić o Grujiću: "Od nečeg lepog nastade afera" - Sportske.net\nDžajić o Grujiću: "Od nečeg lepog nastade afera"\nPočasni predsednik FK Crvena zvezda Dragan Džajić izjavio je danas da nikako ne bi smelo da se dozvoli da transfer Marka Grujića u Liverpul izraste u aferu od koje bi klub trebalo da se brani.\nŠta se krije iza pozajmice od milion evra?Oni su Grujićeva konkurencija u Liverpulu!Zvezda odgovorila Grujićevom ocu!"Grof" otpisuje petoricu!Kakav obrt - Grujić neće u Liverpul?!\nLegenda fudbalskog kluba Crvena zvezda Dragan Džajić izneo je svoj stav po pitanju transfera Marka Grujića koji zbog svega što se dešava lagano poprima obrise afere.\nPoznato je da Crvena zvezda ima ponudu od 7 miliona evra i 10% od naredne prodaje za transfer Marka Grujića u Liverpul, ali je isto tako poznato da porodica mladog igrača ne želi da "aminuje" realizaciju dogovora koji su postigla dva kluba.\n"Koliko sam obavešten transfer nije definitivno gotov. Ne volim što se ovaj slučaj ne završava jer se odugovlačenjem pravi afera. Od lepe stvari koja je mogla da se desi, kako vreme odmiče doći ćemo u situaciju da se od nečega branimo ili pravi slučaj, što ne bi smelo" kazao je Džajić za "Tanjug".\nOtac Marka Grujića u utorak se obratio javnosti i rekao da nema nameru da sina pusti u Liverpul i da od transfera neće biti ništa, dok je FK Crvena zvezda u sredu odgovorila zvaničnim saopštenjem.\n"Isključivo gledam samo klub i ukoliko je dogovor pao, onda bi na pravi način trebalo da se prikaže javnosti. Ovako, svaki dan piše se nešto novo. Lično kao zvezdaš, želim da se ne diže nikakva afera da bi igrači i rukovodstvo mogli mirno da se pripreme za drugi deo sezone" dodaje Džajić.\nOstaje da se vidi na koji način će se zamršena situacija razrešiti, a jasno je samo da bez kompromisa i pristanka roditelja Crvena zvezda ne može da proda Marka Grujića nijednom klubu bez obzira na njegovu veličinu i količinu novca koji nudi.


O nama - Rasadnik MILADINOVIĆ\nRasadnik Miladinović svoju proizvodnju sadnog materijala bazira na sopstvenim matičnim zasadima svih sorti voća iz […]\nNaše sadnice do kupaca isporučujemo i preko kurirskih službi. Svaka Vaša narudžbina će biti brzo […]\nZdrave sadnice su neophodan preduslov za kvalitetan višegodišnji zasad. Mnogo patogenih mikroorganizama (parazitne pseudogljive, gljive, […]\nPlaniranje zasada je, uz vrhunski sadni materijal, sigurno jedna od najvažnijih aktivnosti kod podizanja plantaže. […]\nTradicionalno naš narod sadi voće oko svojih kuća, vikendica i u svojim voćnjacima. Svakodnevni ritam […]\nPoštovanje dogovora koji su postignuti i poštovanje planiranih rokova je u našem poslu izuzetno važno. […]\nSadnice voća rasadnika MILADINOVIĆ\nSadnice voća iz rasadnika MILADINOVIĆ nose sa sobom svo bogatstvo zemlje iz doline Zapadne Morave. Ali, nose i iskustvo generacija koje su svojim vrednim rukama proizvele ogroman broj najboljih sadnica voća.\nU ponudi imamo sve voćne vrste koje se standardno sade u Srbiji. Naše sadnice su sa velikim uspehom sađene širom zemlje. Ozbiljne površine pod voćnim zasadima su u našoj referentnoj listi. Zato smo spremni da i za Vas proizvedemo i pripremimo sadni materijal, da i Vama pomognemo u podizanju novih zasada i plantaža. Hajde da zajedno radimo i napredujemo!\nRasadnik MILADINOVIĆ je porodična firma koja već dugi niz generacija uspešno proizvodi sadnice voća u selu Lazarevac, u neposrednoj blizini Kruševca. Naše veliko praktično iskustvo oplemenjujemo i povezujemo sa savremenim znanjima u proizvodnji sadnog materijala. To nam omogućava da svojim klijentima uvek obezbedimo vrhunsku uslugu i najkvalitetniji proizvod.\nKvalitetne i zdrave sadnice voća iz naše porodične proizvodnje su glavni preduslov za dobar voćnjak i ozbiljan prinos u vreme berbe. Očekujemo Vas, javite nam se na e-mail ili preko naše stranice za kontakt, i brzo ćemo se dogovoriti oko saradnje.\nSve svoje proizvode isporučujemo na Vašu adresu preko kurirskih službi ili (za veće količine) svojim dostavnim vozilima. Pošaljite nam svoju narudžbinu preko naše stranice za kontakt.


iOFFICE + SpaceIQ objavio stratešku investiciju kompanije Autodesk - GeoINOVA\niOFFICE + SpaceIQ objavio stratešku investiciju kompanije Autodesk\niOFFICE + SpaceIQ je najavio investiciju od strane kompanije Autodesk koja podržava zajedničku viziju spajanja BIM-a i upravljanja objektima\niOFFICE + SpaceIQ je najavio investiciju od strane kompanije Autodesk koja podržava zajedničku viziju spajanja BIM-a (Building Information Modeling) i upravljanja objektima (eng. facility management), sa ciljem efikasnijeg, fleksibilnijeg i agilnijeg održavanja zgrada i infrastrukture.\nKao što je navedeno u objavi, ova investicija je još jedan strateški korak u sklopu napora Autodeska da se BIM i tehnologija digitalnih blizanaca, uključujući Autodesk Tandem, implementiraju u životni ciklus projekta – od dizajna kroz operativni deo, pa sve do održavanja.\nEvo vesti koju su objavili iOFFICE + SpaceIQ:\niOFFICE + SpaceIQ, lider u oblasti digitalne transformacije radnih mesta i upravljanja imovinom najavio je stratešku investiciju kompanije Autodesk, globalnog tehnološkog lidera na polju arhitekture, projektovanja, građevinarstva, dizajna proizvoda, proizvodnje i medija i industrije zabave. Investicija koja prati pređašnje iOFFICE + SpaceIQ spajanje, obezbediće integrisana rešenja koja omogućavaju kompanijama nenadmašnu sposobnost da analiziraju i optimizuju sve aspekte svojih nekretnina i ključne imovine. Detalji investicije nisu objavljeni.\nPandemija je pospešila fokus na maksimiziranje vrednosti i podizanja efikasnosti objekata, dok su rukovodioci, prema nedavnom istraživanju analitičke firme Verdantiks, prijavili smanjene troškova kao svoj najveći prioritet pri upravljanju nekretninama. Međutim, s obzirom na veliku fragmentaciju izazvanu prekidima u zakupu i operacijama, iskorišćavanje prikupljenih podataka nije od velike koristi. Autodeskova BIM ekspertiza će pomoći da se prevaziđu ovi izazovi, omogućavajući sveobuhvatnu vidljivost koja je potrebna za strateško planiranje i upravljanje fizičkim resursima u okviru standardnog funkcionisanja.\n„Kombinovanje dizajn, operativnih, i podataka vezanih za radne procese, u okviru jedne platforme sa ciljem unapređenja komfora, sigurnosti i efikasnosti objekata, nikada nije bilo važnije.“ izjavio je Nik Stefanidakis, generalni direktor Archibus-a, proizvoda kompanije iOFFICE + SpaceIQ. „Strateška investicija Autodeska nam dozvoljava da isporučimo rešenja koja su potrebna različitim organizacijama kako bi ispunili ovakve zahteve.“\niOFFICE + SpaceIQ predstavlja najopsežniji portfolio rešenja za integrisano upravljanje radnim mestima i imovinom. Više od 10.000 globalnih korisnika upotrebljavaju ove alate kako bi upravljali sa više od 2 milijarde kvadratnih stopa prostora sa procenjenom vrednošću od preko 64 milijarde dolara. Kompanijske platforme, uključujući naširoko korišćeni IWMS Archibus, pomažu da više od 170.000 tehničara održavanja obrade 1.3 miliona radnih naloga mesečno. Archibus platforma je jedan od prvih Autodeskovih partnera za razvoj softvera, i ova investicija proširuje kombinovane mogućnosti za poboljšanje saradnje i skalabilnosti.\n„Korisnici i Archibus i Autodesk proizvoda prepoznaće vrednost u tešnjoj integraciji BIM baziranih dizajn i građevinskih podataka sa uvidima i radnim procesima kako bi optimizovali funkcionisanje objekata, komfor i održivost.“ izjavio je Stefanidakis. „Vlasnici i rentijeri mogu iskoristiti ove podatke kako bi napravili bolje, informisanije dizajn i građevinske izbore.“\nAutodesk je globalno prepoznat kao lider u proizvodnji rešenja za BIM, projektovanje i građevinarstvo u prethodnih skoro 30 godina, donoseći u skorašnje vreme BIM u svet digitalnih blizanaca uključujući objavljivanje Autodesk Tandem™ cloud platforme i akviziciju kompanije Innovyze®. Autodesk gleda na ovu investiciju kao još jedan strateški korak u okviru napora kompanije da uključe BIM i tehnologiju digitalnih blizanaca u životni ciklus projekta – od projektovanja kroz operativni deo, pa sve do održavanja.\n„BIM je srž Autodeskovog AEC (visokogradnja) biznisa i služi kao temelj digitalne transformacije koja se trenutno odvija u građevinskoj industriji od projektovanja do operacija,“ dodao je Nikolas Mangon, potpredsednik AEC strategije u Autodesku. „Vlasnici i operativci igraju sve značajniju ulogu u borbi protiv klimatskih promena kroz poboljšanu efikasnost zgrada i stvaranjem fleksibilnih i otpornih radnih mesta u trenutku kada se radni uslovi iznenada promene. Naše ulaganje u iOFFICE + SpaceIQ prepoznaje važnost pružanja alata koji su im potrebni za suočavanje sa ovakvim izazovima.“\nAutodesk i iOFFICE + SpaceIQ trenutno nude integraciju između Autodesk Revit®, AutoCAD® i Archibus programa, sa planovima za buduće integracije sa Autodesk Construction Cloud® i Autodesk Forge® platformama. Korisnici, uključujući i globalnog projektanta i izvođača stambenih i poslovnih objekata – Daiwa House – već su iskoristili postojeću integraciju u korist svog poslovanja.\n„Daiwa House je razvio strategiju za kreiranje i upravljanje podacima zgrada kako bi vlasnici zgrada mogli da donose odluke na osnovu podataka, smanjujući pogađanje trenutnog stanja funkcionisanja i održavanja zgrade.“ rekao je Takaki Mijauči, viši rukovodilac iz kompanije Daiwa House. „Archibus i Autodesk BIM povezani proizvodi su bili u centru naše strategije spajanja projektnog modela i funkcionisanja imovine. Investicija Autodesk u iOFFICE + SpaceIQ će u potpunosti doneti BIM na polje upravljanja objektima, što je izuzetno važno za digitalnu transformaciju funkcionisanja zgrada i za budućnost izgradnje.“\nNaših TOP 10 najvećih Autodesk klijenata u Bosni i Hercegovini


Koncesijom do novog života Rudnika Ljubija - GradPrijedor.com - Portal grada Prijedora\nHome»Društvo»Koncesijom do novog života Rudnika Ljubija\n8. decembra 2021. 4 Mins Read\nFoto: AlexBanner – Pixabay\nVlada RS je razgovarala s predstavnicima kompanije „Mittal“ i Rudnika željezne rude (RŽR) Ljubija da se realizuje drugi koncept privatizacije kroz dodjelu koncesije za eksploataciju rude u Ljubiji.\n„Mi ćemo kroz uplatu dividende koju je ‘Mittal’ već uplatio prema RŽR-u na neki način dokapitalizovati RŽR i napraviti zajedničko preduzeće RŽR-a i ‘Mittala’, koje je i sada zajedničko, ali ćemo ojačati kapacitete RŽR-a i ići u eksploataciju rude u Ljubiji“, rekao je Višković novinarima u Banjaluci.\n„Prijedor gotovo 100 godina rudari. Bez Ljubije, Omarska i taj dio imaju kapacitete koji mogu trajati još tri ili četiri godine. S rudarenjem u Ljubiji, prema istraženim rezervama, produžuje se period eksploatacije na 20 i više godina“, rekao je Višković.\n„Sigurno do godinu dana, ako se intenzivno krene u rad, biće potrebno od dana kada krenu aktivnosti do trenutka otvaranja rudnika. Naš cilj je da učinimo sve što možemo da pomognemo da ova naša zajednička kompanija, ‘ArcelorMittal Prijedor’ bude nosilac te rudarske proizvodnje i da obnovimo tu proizvodnju na način da će se dobijati koncesija za proizvodnju željezne rude. RŽR će biti u sastavu ‘Mittala’ i dalje kao kompanija sa svojim udjelom“, kaže Đokić.\nKako je pojasnio, cilj Vlade jeste i da osposobi RŽR kao preduzeće, da ga ekonomsko-finansijski podigne u odnosu na ono što je bio do sada i da kao takvo bude sposobno da bude kvalitetniji partner zajedno s „Mittalom“ u zajedničkom preduzeću koje će u narednom periodu ovdje vršiti eksploataciju.\nĐokić je rekao da je prodaja državnog kapitala u RŽR Ljubija i dalje opcija, ali da to neće uticati na poziciju RŽR-a u okviru zajedničkog preduzeća „ArcelorMittal Prijedor“, gdje je učešće RŽR-a 49 odsto.\n„‘Mittal’ je, prema dugoročnom ugovoru koji je zaključen 2004. godine, nosilac rudarske proizvodnje u ovom regionu i to se ne može promijeniti, ali se mogu mijenjati odnosi unutar zajedničkog preduzeća na način da se nešto drugačije dogovara, ali to je pitanje koje će doći na red“, kazao je Đokić, dodajući da je najvažnije je da će ovdje biti rudarska proizvodnja, da će ona angažovati 300-400 radnika.\n„Vlada intenzivno radi na dokapitalizaciji RŽR-a da bi osnažila kompaniju koja će ući s partnerom ‘Mitalom’ u sve buduće projekte. Bez obzira na prekompoziciju koju će ‘Mittal’ imati u Omarskoj, mi očekujemo 200 novih radnih mjesta ovdje“, dodao je Vujković.\nMladen Jelača, direktor kompanije „ArcelorMittal Prijedor“, kazao je da su ispitivanja i testiranja u laboratoriji pokazala da se može miješati ljubijska ruda s rudom u Omarskoj, te da se time produži vijek u Omarskoj, a da se u Ljubiji započne eksploatacija.\n„Pruga koja stoji koliko i rudnik traži adekvatno rješenje i očekujemo od resornog ministarstva da to riješi“, rekao je Jelača.\nAutor: Anja Matarugić – Nezavisne novine


Zlatan Peručić, bivši direktor bivše Beobanke\nPeručić je bio član Ekonomskog saveta SPS, a podneo je ostavku na članstvo u radnoj grupi savezne vlade za reformu finansijskog sistema kada je na čelu ove grupe bio Danko Đunić.\nČlan je SPS od njegovog osnivanja, a 1990. je bio poslanik u republičkom parlamentu. Karijeru je počeo kao sekretar GK omladine Beograda, a radio je i kao generalni direktor spoljnotrgovinskog preduzeća “Jugoagent” i potpredsednik spoljnotrgovinskog preduzeća “Jugobrod”. Početkom devedesetik predsedavao je Izvršnim savetom Skupštine grada Beograda.\nNa pitanje koliko procenata građana smatra da se policija pridržava svojih zakonskih ovlašćenja nije bilo tačnog odgovora, pa je nagradni fond za naredno pitanje 120.000 dinara.\nSrbija će, na užurbanom putu ka EU, polovinom septembra u paketu s ugovorom o viznim olakšicama potpisati i Sporazum o readmisiji, po kome će svi naši državljani koji nelegalno žive u zemljama EU od januara 2008. morati da se vrate u zemlju.\nHrvatska kupuje kuće Srba bez njihovog znanja


Oct 14, 2015 Samsung, Samsung štampači\nSamsung Electronics pokrenuo je Portal za marketinšku podršku za štampače kako bi pomogao sadašnjim i budućim prodavcima i drugim poslovnim partnerima u ovoj industriji da se razvijaju, da stvore nove i realizuju postojeće poslovne prilike za povećanje prodaje.\nPortal za marketinšku podršku obezbeđuje ažurne marketinške materijale za Samsungove uređaje i rešenja za štampu, te će pomoći svim partnerima kompanije da u svakom trenutku imaju aktuelne informacije o najavljenim pravcima razvoja, kao i o najnovijim dostignućima u tehnologiji štampe.\n“U Samsungu verujemo da su naša partnerstva sa prodavcima od vitalnog značaja za zajednički uspeh”, izjavio je Dejvid SV Song, viši potpredsednik Sektora za rešenja za štampu pri Samsungu. “Pružajući pomoć našim partnerima u strateškom marketingu i prodaji naših proizvoda – imajući u vidu potrebe njihovih klijenata, mi obezbeđujemo i njima mogućnost da delotvornije unaprede svoje poslovanje.”\nJedna od najvažnijih osobina je da je većinu ovog sadržaja moguće uređivati i formatirati, što omogućava Samsungovim partnerima da prilagode i dizajniraju jedinstvene marketinške materijale koji će biti ciljano usmereni ka specifičnim potrebama njihovih klijenata, dok istovremeno prate smernice za dati brend.\nNe samo da su sve brošure u formatu koji može da se menja, već će se odlikovati i funkcijom virtuelne mašine za kopiranje, što će korisnicima omogućiti da konfigurišu fotokopir-mašinu primenom različitih opcija i da vide kako bi izgledao konačni proizvod.\nPortal za marketinšku podršku takođe će otvoriti dodatne mogućnosti za saradnju, hostingom internet manifestacija za Samsung i njegove partnere, na kojima će moći da se razgovara o zajedničkom marketing, strategijama i šansama za prodaju. On je i dodatni deo Samsungovog opšteg sistema podrške za poslovne partnere u oblasti štampe.\nPortal funkcioniše u sinergiji sa Portalom za tehničku podršku i Samsungovim dijagnostičkim sistemom za štampače, obezbeđujući podršku pri prodaji i marketingu zajedno sa tehničkom podrškom. Takođe, sveobuhvatna Bibilioteka marketinških materijala na portalu donosi detaljnije informacije od onih koje se nalaze u Samsungovom katalogu štampe, u kome se nalaze svi uređaji iz asortimana Samsungovih rešenja za štampu.\nZa detaljnije informacije, posetite Samsungov Portal za marketinšku podršku rešenjima za štampu:\nToshiba dynaPad – novi uređaj koji vraća na scenu pisanje olovkom


Američka ministarka finansija traži da se proceni rizik od klimatskih promena\nBeta 11. jula 2021. 22:05\nAmerička ministarka finansija Dženet Jelen (Janet Yellen) je najavila da će se angažovati da najviši američki regulatori procene potencijalni rizik koji klimatske promene predstavljaju za finansijski sistem SAD, što je deo široke inicijative koju je pokrenula vlada predsednika Džozefa Bajdena.\nCilj Jelen je da regulatorna revizija koju će obaviti Savet za nadzor finansijske stabilnosti, ispita da li banke i druge zajmodavne institucije pravilno procenjuju rizike promene klime po finansijsku stabilnost. Ona predsedava odborom koji uključuje Trezor, Federalne rezerve, Komisiju za hartije od vrednosti i druge finansijske regulatore.\n„Sadašnji finansijski sistem ne pruža pouzdane naznake“ o tome, reći če Jelen u govoru objavljenom u Vašingtonu, koji je pripremljen za današnju Venecijansku međunarodnu konferenciju o klimi.\nJelen najavljuje da će taj savet ispitati šta treba učiniti za poboljšanje postojećih propisa o finansijskim obelodanjivanjima vezanim za klimu.\nKongres je 2010. godine formirao taj savet radi poboljšanja regulatorne koordinacije posle finansijske krize 2008. godine.\nBankarski rukovodioci zabrinuti su da bi to delovanje vlade moglo dovesti do pojačanog regulatornog nadzora koji će povećati troškove poslovanja banaka i smanjiti njihovu sposobnost da daju zajmove.\nJelen najavljuje da Sjedinjene Države nameravaju da traže podršku Međunarodnog monetarnog fonda, Svetske banke i drugih multilateralnih razvojnih banaka da više novca usredsrede na borbu protiv klimatskih promena. Svetska banka i regionalne razvojne banke vodeći su izvori zajmova koje siromašne države koriste za energetske i druge razvojne projekte.\n„Zemlje u razvoju su posebno podložne posledicama klimatskih promena zbog siromaštva, nesigurnosti izvora hrane i zdravstvenih posledica na koje utiču ekstremni vremenski šokovi“, piše u govoru Jelen.\nJelen podvlači da Vlada SAD podržava međunarodne napore da se sa 100 milijardi dolara godišnje iz javnih i privatnih izvora podrži borba zemalja u razvoju protiv klimatskih promena.\nJelen najavljuje i da planira da sazove sastanak šefova međunarodnih kreditnih institucija o boljem usklađivanju njihovih napora s Pariskim sporazumom o klimi. Trampova administracija izvukla je Sjedinjene Države iz Pariskog sporazuma, ali je Bajden poništio tu odluku.\nOtkako je preuzela funkciju sekretara Trezora, Jelen je jedan od vodećih glasova u administraciji za jačanje vladinih napora u borbi protiv klimatskih promena.\nAdministracija nastoji da velike investicije za usporavanje globalnog zagrevanja uključi u dđinovski finansijski paket za unapreedjenje infrastrukture koji Biden gura da ga Kongres odobri. Taj napor naišao je na blokadu republikanske opozicije, te se sada sprema novi koji bi podržale samo Bajdenove demokrate. Ekolozi kažu da taj paket mora ispuniti Bajdenova ambiciozna klimatska obećanja, poput prelaska SAD na proizvodnju električne energije bez ugljenika i da SAD postanu lider sveta po korišćenju električnih vozila i stvaranju miliona radnih mesta u industrijama čiste energije.\nDan pre današnje Venecijanske međunarodne konferencije o klimi, u Veneciji je održan sastanak finansijskih zvaničnika Grupe 20 glavnih ekonomija sveta. Ta grupa je podržala opsežnu reviziju međunarodnog oporezivanja koja uključuje 15 odsto minimalnog globalnog poreza za korporacije kako bi odvratila velike kompanije od potrage za poreskim oazama sa niskim poreeskim stopama.\nTa mera treba da bude ključna tačka dnevnog reda kada se Bajden i drugi lideri G-20 sastanu na samitu u Rimu 30. i 31. oktobra.


Evo gradova domaćina EP 2020. | Radio Televizija BN\nEvo gradova domaćina EP 2020.\nPolufinalni i finalni mečevi Evropskog prvenstva 2020. godine biće odigrani na londonskom Vembliju, odlučeno je na ceremoniji UEFA u Ženevi.\nFudbal 19.09.2014 | 18:00\nMinhenu, Rimu, Sankt Peterburgu i Baku pripala je čast da organizuju jedan meč četvrtine finala, kao i tri meča grupne faze.\nPreostalih osam gradova koji će organizovati po tri utakmice grupne faze i po jedan duel osmine finala su: Kopenhagen, Amsterdam, Dablin, Bilbao, Budimpešta, Brisel, Bukurešt i Glazgov.\nPrvenstvo Starog kontinenta, simbolično nazvanog "Evropa za Evropu", za šest godina poklapa se sa obeležavanjem 60 godina EP, pa će se završnica šampionata igrati u 13 gradova.\nUtakmice su bile podeljene u 13 paketa, od kojih 12 običnih (3 meča u grupnoj fazi i jedan u eliminacionoj – u osmini ili četvrtfinalu), i specijalni za obe utakmice polufinala i finale.\nSvaka država imala je pravo samo na jedan stadion, na kojem se igra kompletan jedan paket mečeva.\nSvaka država imala je pravo da prijavi po dve kandidature, jednu za običan paket i jednu za specijalni paket (polufinale i finale). Nacionalne federacije imale su pravo da odaberu da li će za oba paketa kandidovati isti ili različite gradove.\nU proces su mogli da budu uključeni postojeći stadioni i oni čija će gradnja početi najkasnije 2016. godine. Ako do tada ne počnu radovi, UEFA zadržava pravo da ponovo razmotri dodelu tog konkretnog paketa.\nPočetkom godine, doneti su i propisi vezani za kapacitete stadiona za pojedine pakete. Domaćin završne faze (oba polufinala i finale) mora da prima bar 70 hiljada gledalaca. Od 12 običnih paketa, ona četiri koja će uz grupne mečeve dobiti i četvrtfinale moraju da primaju bar 60.000, a onih osam u kojima se igra osmina finala moraju da primaju bar 50 hiljada gledalaca.\nDozvoljen je bio izuzetak za maksimalno dve ponude stadiona sa minimalno 30 hiljada mesta za paket tri meča u grupi i osmina finala.\nSve evropske selekcije (UEFA trenutno ima 54 članice) idu u kvalifikacije, što znači da nikome od domaćina nije garantovano učešće na EP.\nNa završnom turniru igraće 24 ekipe, podeljene u 6 grupa sa po 4 člana. Uobičajena pravila o određivanju šešira i izvlačenju učesnika žrebom ostaju na snazi. Uz njih uticaj na žreb imaće i udaljenost, da bi se obezbedilo da u jednoj grupi razdaljina između gradova-domaćina bude maksimalno dva sata avionom, u interesu navijača.\nMaksimalno je moguće da u jednoj grupi završnog turnira igraju dva domaćina, s tim što je garantovano da će svaki od organizatora koji se plasiraju na prvenstvo u svojoj zemlji igra dve utakmice grupne faze.\nZa eliminacionu fazu ne postoje garancije o igranju na svom terenu.\nUčesnici turnira bili bi potpuno slobodni u izboru mesta na kojem organizuju svoj trening kamp (na običnim turnirima EP ili SP moraju da budu na tlu države koja organizuje turnir).


Amerika priznala da zaostaje za Kinom - 16.02.2020, Sputnik Srbija\nSjedinjene Države moraju da se ujedine sa tehnološkim kompanijama iz prijateljskih zemalja kako bi se suočile sa pretnjom kineske dominacije u oblasti 5G... 16.02.2020, Sputnik Srbija\nvesti, ekonomija, amerika, huavej\n21:50 16.02.2020 (Osveženo: 16:00 03.08.2021)\nOdlično je što kažemo našim partnerima da ne instaliraju opremu „Huavej“, ali šta bi onda trebao da instaliraju, upitao je državni tužilac.\nPrema njegovim rečima, SAD sada nemaju domaćeg proizvođača koji bi ponudio čitav niz rešenja za izgradnju telekomunikacionih mreža nove generacije. Konkurenti „Huaveja“ su evropski „Erikson“ i „Nokija“. Međutim teško im je da se nadmeću sa kineskim gigantom. Kao rezultat, kineske kompanije „Huavej“ i „ZTE“ isporučuju oko 40 odsto sve telekomunikacione opreme na svetu. Udeo „Huaveja“ na „domaćem“ tržištu EU je 30 odsto, dok „Erikson“ i „Nokija“ pojedinačno čine nešto manje od trećine.\nBar je rekao da bi SAD trebalo da steknu većinski udeo u „Eriksonu“ i „Nokiji“ bilo direktno, bilo putem konzorcijuma prijateljskih kompanija iz Amerike i drugih zemalja. Prema njegovom mišljenju, da bi bili konkurenti „Huaveju“, evropskim telekomunikacionim proizvođačima potreban je snažan finansijski podsticaj, kao i veliko tržište prodaje. SAD mogu pružiti i jedno i drugo, smatra Bar.\nKako nadoknaditi zaostajanje za Kinom\nBar nije jedini koji predlaže ujedinjenje sa „Eriksonom“ i „Nokijom“. Ranije je ekonomski savetnik predsednika SAD Lari Kadlou najavio da će Bela kuća zajedno sa „Eriksonom“ i „Nokijom“, kao i sa američkim tehnološkim kompanijama „Majkrosoftom“, „Delom“ i „AT&T“, razviti sopstveni napredni softver za 5G mrežu. Prema rečima Kadloua, zadatak je da se razviju jedinstveni standardi softvera za 5G i da to budu standardi koji su priznati u čitavom svetu. Pri tome je važno da razrađeni softver funkcioniše na bilo kojoj vrsti opreme.\nSAD su više puta prekorile „Huavej“ za korišćenje vladinih subvencija i za to da kompanija na taj način obezbeđuje konkurentsku prednost. Pored toga, Vašington je optuživao kineskog proizvođača za bliske veze sa državom i izrazio zabrinutost da se „Huavej“ možda bavi špijunskim aktivnostima. Kompanija to kategorički negira. Sada SAD shvataju da gube tehnološku trku i takođe razmišljaju o državnoj pomoći, kaže za Sputnjik stručnjak sa Instituta za međunarodne odnose na Univerzitetu u Nankingu Gong Hongli.\n© Sputnik / Aleksandar MilačićAmerika suočena sa pretnjom kineske dominacije...\nAmerika suočena sa pretnjom kineske dominacije...\n„Sjedinjene Države su se tradicionalno oslanjale na privatne kompanije kako bi pokrenule inovacije, ali u slučaju sa 5G, privatne kompanije ne mogu uvek tačno da predvide trendove ili da mobilišu resurse. Sa druge strane, u Kini država igra veliku ulogu u toj oblasti i efikasno raspoređuje svoje resurse. Zato smo i napredovali. U Vašingtonu su to shvatili i nadaju se pomoći države u razvoju 5G sistema. Taj problem nastaje na mnogim nivoima interakcije između kineskog i američkog ekonomskog sistema“, kaže kineski ekspert.\nI u Grand kanjonu problemi s mobilnom mrežom\nAmerički ekonomski i pravni sistem je zaista postao svojevrsna prepreka za razvoj 5G. Čak i postojeće mobilne mreže u SAD i Kini u pogledu kvaliteta pokrivenosti su neuporedive. Putnici su više puta primetili da je u Kini stabilna pokrivenost čak i u najnepristupačnijim planinskim predelima, dok u Sjedinjenim Državama duž lokalnih auto-puteva, u nacionalnim parkovima, čak i u svetski poznatom Grand kanjonu, mobilna mreža radi sa prekidima.\nU SAD gotovo celokupno zemljište i nekretnine pripadaju privatnim licima. Da bi se postavila bazna stanica i antena, operator se mora dogovoriti sa vlasnikom zemljišta ili objekta. Pri tome, država ne može da utiče na uslove postignutih dogovora, niti može da primora vlasnika da obezbedi svoje zemljište za mobilnu infrastrukturu.\nU slučaju 5G mrežama problem je još gori. SAD su do sada uspele da izdvoje samo ultravisoke frekvencije za novu generaciju komunikacija, a kako bi se osigurao stabilan rad predajnici se moraju instalirati skoro na svakih 150-200 metara. Osim toga, na ultravisokim frekvencijama signal ne prolazi kroz betonske zidove. Zbog toga su tranzistori potrebni i u zatvorenom prostoru. U takvoj situaciji problem je praktično nerešiv.\nKina ne sedi skrštenih ruku\nOčigledno je da treba menjati sistem odnosa privatne svojine koji je uspostavljen decenijama ili odabrati drugi spektar frekvencija. Štaviše, skoro ceo svet je izabrao za razvoj 5G talasnu dužinu sa dijapazonom manjim od 6 Hz. Problem je u tome što u tom dijapazonu, u EU i u SAD, funkcioniše komunikacija i vojnih i specijalnih službi. U EU su problem rešili lako: počeli su da dele taj dijapazon u vojne i civilne svrhe, ali na primer u Rusiji, mobilnim operaterima je zabranjeno da dele frekvencije sa specijalnim službama dok se u mreži ne bude koristila isključivo domaća oprema. Očigledno je da SAD imaju isti problem. Zbog toga generalni državni tužilac predlaže Amerikancima da steknu većinski udeo kod evropskih telekomunikacionih proizvođača, kako bi iskoristili optimalni frekvencijski dijapazon i rešili problem razvoja 5G.\nSada SAD traže bilo kakav način da nekako zaustave razvoj Kine. Ministarstvo trgovine je još u maju unelo „Huavej“ na crni spisak, zabranivši američkim partnerima da toj kompaniji isporučuju opremu i softver. Kao rezultat toga novi modeli „Huavej“ pametnih telefona ostali su bez prodavnice aplikacija „Gugl plej“.\nMeđutim, Kina ne sedi skrštenih ruku, već pokušava da odgovori na američku tehnološku agresiju. Četiri kineske kompanije: „Sjaomi“, „Huavej“, „Oppo“ i „Vivo“ ujedinjuju snage kako bi stvorile platformu za programere izvan Kine da istovremeno preuzimaju aplikacije u svim njihovim prodavnicama aplikacija, saopštio je „Rojters“. Prema rečima analitičara, takvo rešenje je osmišljeno da izazove dominaciju „Gugl pleja“. Prototip će raditi u devet regiona, uključujući Rusiju, Indiju i Indoneziju. Na taj način kompanije žele da privuku programere aplikacija u celom svetu. Zbog toga što im je sada korisnije da svoje proizvode prilagode sistemima IOS ili Android, a ne nekim drugim.\nMeđutim u SAD još ne razumeju šta da rade sa Kinom. Pentagon je, paradoksalno, protiv ograničenja Ministarstva trgovine na saradnju američkih kompanija sa kineskim partnerima. Pentagon upozorava da to neće zaustaviti razvoj Kine, nego će pogoditi američke kompanije koje će izgubiti kinesko tržište i izgubiće milijarde dolara koje bi se mogle uložiti u istraživanja i razvoj. I tada će SAD definitivno izgubiti titulu svetskog tehnološkog lidera.


Vučurević: Da li je Petrović protiv sebe podnio prijavu? | Trebinje Danas\nBivši gradonačelnik Trebinja Slavko Vučurević, protiv koga je Grad podnio prijavu za nesavjestan rad u službi, u današnjem saopštenju upitao je da li je aktuelni gradonačelnik Luka Petrović “podnio istu prijavu protiv sebe”.\nVučurević u saopštenju ne demantuje navode iz prijave koja je podnesena protiv njega, te pita “da li je Petrović podnio prijavu protiv sebe zbog pribavljanja protivkoristi Bobar banci”.\nU saopštenju se navodi da je Petrović kao predsjednik Upravnog odbora FK “Leotar” potpisao nezakonitu hipoteku koja je evidentna u notarskoj ispravi, založivši stadion FK “Leotar” vrijedan 4.000.000 KM za kredit od 370.000 KM.\nDa li je protiv sebe, direktora HET-a, i direktora EPRS podnio krivičnu prijavu za gubitak od 8.100.000 KM na Bobar banci, pita Vučurević.\n“Pozivam ga kao vrlog i časnog Trebinjca i visokog funkcionera SNSD-a da objasni građanima Republike Srpske gdje su finansijska sredstva iz Bobar banke i iz Prve Banke Srpske”, navodi Vučurević.\nGrad Trebinje je u utorak, 4. aprila, Okružnom tužilaštvu u ovom gradu podnio krivičnu prijavu protiv Vučurevića, kojom ga sumnjiče da je, iskorištavanjem službenog položaja i ovlaštenja i nesavjesnim radom u službi, oštetio budžet grada za više miliona KM.\nGrad Trebinje optužuje Vučurevića da je Bobar banci AD Bijeljina pribavio protivpravnu imovinsku korist od 5.218.659 KM.


U proteklih sedam godina više od 250.000 posetilaca letnjih festivala u Srbiji koristilo je besplatan i bezbedan prevoz u okviru akcije „Društvo, ko vozi kući?“. Kroz ovu društveno odgovornu kampanju kompanija HEINEKEN Srbija prevezla skoro ceo Novi Sad, ili ceo Novi Beograd ili čak nekoliko gradova veličine Zaječara!\nKoliko je važno ponašati se odgovorno u saobraćaju, pokazala je ova nagrađivana kampanja. Ona je pokrenuta sa ciljem da se podigne svest festivalske publike o odgovornoj konzumaciji i odgovornom i bezbednom ponašanju u saobraćaju.\nOsim organizovanog besplatnog i bezbednog gradskog i međugradskog prevoza, vožnji taksijem, kompanija HEINEKEN Srbija organizovala je i Safe zone u okviru festivala, na kojima su posetioci mogli dodatno da se zabave, edukuju i osvoje zanimljive nagrade.\n"Društvo ko vozi kući" akcija prevoz saobraćaj\nRadnici “Gorenje Home” ostali na ulici bez primanja


Rekli su o BCBP, Saša Janković: BCBP uticao na otvaranje tradicionalno zatvorenih institucija bezbednosti\nVaša lokacija / Beogradski centar za bezbednosnu politiku / O NAMA / 20 godina / Rekli su o BCBP / Saša Janković: BCBP uticao na otvaranje ... /\nTokom godina učestvovao sam na brojnim događajima u organizaciji BCBP, koje je, po pravilu, odlikovala dobra priprema, argumentovano i informisano iznošenje stavova, te predlaganje sprovodivih rešenja.\nBCBP se rano pozicionirao kao vodeći akter civilnog društva u zagovaranju demokratske civilne kontrole sektora bezbednosti u Srbiji.\nPosebno je značajan njegov uticaj na otvaranje, tradicionalno zatvorenih, institucija bezbednosti za saradnju sa civilnim društvom, za šta su, u značajnoj meri, zaslužna stručna i inovativna istraživanja.\nSugestije koje su istraživači BCBP davali na nacrte propisa uticali su na to da se ojačaju kontrolni mehanizmi i transparentnost rada institucija bezbednosti.\nIako se u jednom trenutku činilo da je Srbija bespovratno prešla u sledeću fazu reforme sektora bezbednosti, tj. da se napreduje ka konsolidaciji ovog sektora, razvoj događaja u poslednje vreme sugeriše da je i dalje potrebno posebno budno motriti na delovanje institucija bezbednosti. U tom smislu, dosadašnji pristup BCBP nadzoru sektora bezbednosti pokazuje se kao relevantan, ali i koristan drugim akterima u sektoru bezbednosti.\nNadam se da će BCBP uspeti da se odupre izazovu da prilagođava svoj istraživački zahvat i pristup potrebama donatora, što je, nažalost, česta praksa. U fokusu BCBP treba da budu potrebe srpskog društva i njegovog sektora bezbednosti.


Statistika, predlozi, asistencije za mečeve Premijer lige - MaxBet Sport\nStatistika, predlozi, asistencije za mečeve Premijer lige\nČuvenog biciklistu na treningu udario automobil\nUžasan udarac po ruske sportiste!\nFudbaleri Sautemptona nadaju se novom slavlju (Foto: Beta/AP)\nVeoma dobre igre ove zime odvele su Sautempton na bezbednih sedam bodova udaljenosti od zone ispadanja. Isti bodovni učinak ima i Barnli, koji je duel prvog kola, kod kuće, dobio sa ubedljivih 3:0. Domaćin je pauzu dočekao očekivanim porazom na Enfildu, a gost sa tri vezane utakmice bez poraza. “Svecima” bi problem mogao da bude eventualni izostanak Vord-Prausa.\nMAXBET ASISTENCIJA P/K X\nNORIČ – LIVERPUL\nNajugroženija ekipa lige teško da može da potraži šansu za spas u duelu sa moćnom, sada još i osveženom Klopovom ekipom. Liverpul ruši sve granice i u nestvarnoj je seriji od 16 uzastopnih pobeda. Od početka sezone, “redsi” su samo na dva gostovanja, Šefildu i Totenhemu, dali manje od dva gola. Na Kerou Roud bi mogao da dođe i Sadio Mane, a domaćinu ostaje da što skuplje proda kožu.\nMAXBET ASISTENCIJA 2-2&3-5\nTagovi:FK BarnliFK LiverpulFK NoričFK Sautempton\nSvi igrači Sitija u špaliru su aplaudirali “redsima”, osim jednog (VIDEO)\nPREMIJER LIGA Siti postavio špalir, pa pregazio Liverpul! (VIDEO)\nDŽENTLMENSKI Špalir za fudbalere Liverpula (VIDEO)\nLA LIGA Atletiko u naletu, srušena Majorka!\nSrbi u “violi” dobijaju novog trenera, čovek je ikona Rome\nODJEKUJE U ŠPANIJI Klupska legenda preuzima Barselonu\nCedevita Olimpija dovela pojačanje iz Reala!\nABA LIGApre 16 sati 2\nPRERASTAO LIGU Srbin najbolji igrač u Južnoj Koreji\nTSC “ukrao” Zvezdi još jednog fudbalera!


SBB - Blic Online\nStipendija prof. Njegoš B. Šolak u potrazi za novim mladim talentima Srbije: Počinju prijave za četvrtu generaciju stipendista SBB fondacije\nUpoznajte treću generaciju stipendista programa SBB fondacije "Stipendija prof. Njegoš B. Šolak"\nNovo, ekskluzivno SBB prodajno mesto otvoreno je danas u tržnom centru Galerija Beograd, u kompleksu Beograd na vodi.\nVivacom je najbrža mobilna mreža u Evropi 1 pokazalo je istraživanje kompanije Ookla, zasnovano na rigoroznim standardima merenja Speedtest® aplikacije, postigavši najbolji Speed ScoreTM 2 rezultat. Studija je bazirana na osnovu 127.000 testova sprovedenih u prvoj polovini 2020. godine, u kojima je učestvovalo 44.000 jedinstvenih korisnika u Bugarskoj.\nMinistar bezbednosti u Savetu ministara Fahrudin Radončić zamolio je ministra unutrašnjih poslova Hrvatske Davora Božinovića da se velika migrantska krize više ne tretira samo kao humanitarno, već i bezbednosno pitanje.\nPoslanik u Predstavničkom domu Parlamentarne skupštine BiH Damir Arnaut obavestio je danas rukovodstvo Saveza za bolju budućnost BiH da istupa iz ove stranke, te da će u parlamentu od sada delovati kao samostalni poslanik.


Uhapšen Tutinac, zaplenjeno 15,5 kilograma skanka\nPredsednica Prekršajnog suda u Sremskoj Mitrovici Zorica Marković Ilieski u utorak je brutalno pretučena u sudnici.\nNju je pretukla jedna strankinja nakon što joj je sudija izrekla novcanu kaznu od 15.000 dinara zbog prekršaja iz Zakona o strancima.\nSudija je u napadu zadobila teške telesne povrede, navodi se u saopštenju Udruženja prekršajnih sudija.\nUdruženje je najoštrije osudilo ovaj napad na sudiju tokom suđenja, koju je, kako se navodi u saopštenju, napala okrivljena koja je privedena po hitnom postupku zbog prekršaja učinjenog po Zakonu o strancima.\nNakon što je okrivljena priznala prekršaj, sudija joj je u prisustvu prevodioca i zapisničarke izrekla novčanu kaznu od 15.000 dinara nakon čega je okrivljena ustala, prišla da potpiše zapisnik i brutalno pretukla sudiju, navopdi se u saopštenju\nSudija je u teškom psihofizičkom stanju prevezena u službu Hitne pomoći gde su joj nakon više časova ispitivanja konstatovane teške telesne povrede.\nOvo je do sada nezapamćen napad na sudiju, užasnuti smo ovim događajemi insistiramo da se protiv učinioca brzo sprovede postupak i najoštrije osudi, kao i da se preduzmu sve neophodne mere i aktivnosti kako bi sudije prekršajnih sudova imale uslove da svoju funkciju obavljaju u bezbednom i zaštićenom okruženju”, navodi se u saopštenju udruženja.\nNapominje se da su sudije prekršajnih sudova su često izložene pretnjama, zastrašivanjima kao i omalovažavanjima najgore vrste.\nUdruženje je apelovalo da se učini sve kako bi se ovakvi i slični napadi sprečili i kako bi sudije mogle nesmetano da obavljaju svoj posao i štite prava građana.\nODALA JE MINI SUKNJA Rada u novom spotu pokazala SEKSI GUZU, a onda joj je sevnulo i MEĐUNOŽJE\nTutin: Zaplenjeno 15 kilograma skanka (FOTO)


Vlada proglasila epizodu "Upozorenje" uslijed pogoršanja kvalitete zraka - Akta.ba\n28.11.2020. 07:49 / Izvor: Akta.ba\nUslijed pogoršanja kvalitete zraka Vlada Kantona Sarajevo je, na prijedlog Ministarstva prostornog uređenja, građenja i zaštite okoliša, donijela odluku kojom je proglasila epizodu "Upozorenje" u zonama A, B, C i D Plana interventnih mjera u slučajevima prekomjerne zagađenosti zraka u Kantonu Sarajevo.\n"Razlog donošenja ove odluke je prekoračenje praga upozorenja PM10 čestičnih materija u zraku (150 µg/m3) izmjerenih na automatskim stanicama Otoka, Ilidža i Ilijaš za prethodni dan, a zatim i činjenica da se u narednih 48 sati, prema prognozi Federalnog hidrometeorološkog zavoda, očekuje stabilna vremenska situacija, koja pogoduje daljem akumuliranju zagađujućih materija u zraku.", saopćeno je iz Službe za protokol i press KS-a.\nUz zadržavanje svih kontinuiranih mjera i mjera iz epizode "Pripravnost", u okviru epizode "Upozorenje", sva pravna i fizička lica u Kantonu Sarajevo su obavezna preduzimati sljedeće mjere:\n- Upozorenje da sva postrojenja za proizvodnju toplotne energije snage preko 50 kW koja koriste čvrsta goriva i teška lož ulja, smanje temperaturu u prostorijama koje zagrijavaju za minimalno 3ºC;\n- Smanjivanje broja radnih sati tehnoloških postrojenja sa Liste pogona i postrojenja, kojima namjena nije proizvodnja toplotne energiju za grijanje za minimalno 20%;\n- Primjena „mokrog postupka“ za zimsko održavanje cesta od strane komunalnih i drugih ovlaštenih institucija na svim glavnim gradskim saobraćajnicama, regionalnim i magistralnim cestama, te na najmanje 40% najprometnijih lokalnih cesta;\n- Osiguravanje protoka motornih vozila bez dužeg zadržavanja na glavnim gradskim raskrsnicama putem znakova i naredbi koje daju ovlaštena policijska lica MUP-a Kantona Sarajevo;\n- Zabrana izvođenja grubih građevinskih radova na otvorenom i zatvorenom prostoru;\n- Zabrana saobraćaja za teretna motorna vozila čija je najveća dozvoljena masa preko 3,5 tone na glavnom gradskom longitudinalnom pravcu na potezu od Baščaršije do Nedžarića sa preusmjerenjem saobraćaja na alternativne pravce kretanja u skladu sa članom 95. Zakona o uređenju saobraćaja na području Kantona Sarajevo (Sl. novine KS 30/17).\nZabrana manifestacija na otvorenom\nTehnička regulacija saobraćaja za vrijeme zabrana vršit će se privremenom saobraćajnom signalizacijom ili opremom, znacima i naredbama koje daju ovlaštena policijska lica MUP-a Kantona Sarajevo.\nZa vrijeme trajanja zabrane saobraćaja, upravitelji cesta su dužni svaki iz svoje nadležnosti izvršiti postavljanje privremene saobraćajne signalizacije i opreme, uključujući i njeno održavanje;\n- U zoni A: Zabrana kretanja automobila, čiji dizel motori imaju normu EURO2 i manju, uz pojačane kontrole inspekcijskih organa uz asistenciju organa MUP-a, te zabrana kretanja teretnih vozila čiji motori imaju normu EURO2 i manju u skladu sa članom 95. Zakona o uređenju saobraćaja na području Kantona Sarajevo (Sl. novine KS 30/17). Ovo se ne odnosi na vozila policije, inspekcije, javnog gradskog prevoza, javnih komunalnih preduzeća, vozila pravnih lica koja za potrebe komunalnih preduzeća izvode radove na hitnim intervencijama, vozila invalidnih lica i vozila hitnih intervencija (civilne zaštite, hitne pomoći, vatrogasaca);\n- Zabrana održavanja organizovanih sportskih i kulturnih aktivnosti na otvorenom prostoru, u cilju smanjenja kretanja i izlaganja stanovništva štetnim materijama, koje vrši organ MUP-a na zahtjev organa državne uprave nadležnog za poslove zdravstva;\n- U zoni A: Pomjeranje radnog vremena organa uprave, javne administracije, uslužnih djelatnosti u cilju rasterećenja kapaciteta javnog prevoza i saobraćajnih gužvi i osiguranja boljeg protoka vozila na gradskim saobraćajnicama.\nVlada će vršiti kontrole\nZdravstvene preporuke za građane Kantona Sarajevo, nalaze se na web stranici Zavoda za javno zdravstvo KS.


Evo koliko ljudi je prošle godine umrlo od predoziranja marihuanom - Index.hr\nEvo koliko ljudi je prošle godine umrlo od predoziranja marihuanom\nPROŠLA godina bila je velika godina za legalizaciju marihuane. Konzumacija marihuane tako je, u različitim oblicima, postala legalna u 23 američke države, piše Huffington Post.\nBroj ljudi koji su u 2015. godini umrli od predoziranja marihuanom jednak je brojci iz 2014. godine, a ona je - nula. Broj su potvrdili američki Centri za kontrolu bolesti.\nUsprkos činjenici što Amerikanci ne umiru od predoziranja marihuanom, drugi uzroci predoziranja uzrokovali su desetke tisuća smrti prošle godine.\nU 2015. godini 17.465 ljudi umrlo je od predoziranja drogama kao što su heroin i kokain, a 25.760 ljudi umrlo je od predoziranja lijekovima.\nBroj smrti vezane uz alkohol porastao je do stopa neviđenih u zadnjih 35 godina, potvrđuju podaci analize koju je proveo Washington Post. U SAD-u je tako prošle godine zbog alkohola umrlo čak 30.700 osoba, a ta brojka ne uključuje nesreće uzrokovane alkoholom, kao što su prometne nesreće. Kada bi se uključile i te smrti, poražavajuća brojka bila bi dva i pol puta veća.\nUkoliko čovjek popije 10 puta više alkohola od dopuštene količine, moguće je da smrt nastupi unutar desetak minuta. S druge strane, potrebno je oko 1000 puta veća doza marihuane kako bi došlo do smrti, piše Huffington Post.


Radosavljević: Institucije ne proveravaju odakle novac stiže u Srbiju - KRIK\nObjavio/la KRIK.rs 23/09/2020\nAlpha Retail Group\nKRIK-ova priča o novčanoj transakciji koja je stigla fabrici čarapa u Srbiji, a za koju američka banka sumnja da je pranje novca, pokazuje da institucije u zemlji ne funkcionišu, ocenjuje za KRIK ekonomista i potpredsednik Socijaldemokratske stranke Goran Radosavljević. „Ovo je izuzezno negativan slučaj koji pokazuje da je u Srbiji moguće oprati novac i da niko neće snositi nikakvu odgovornost, što daje i signal drugima da to urade.”\nOsvrćući se na transakciju od 1,2 miliona dolara koja je iz Hong Konga stigla na račun firme „Real Knitting” iz Gajdobre, a koju je njujorška banka prijavila američkom Trezoru zbog sumnje na pranje novca, Radosavljević za KRIK kaže da je zadatak domaće Uprave za sprečavanje pranja novca da proveri odakle novac stiže u Srbiju i šta se dalje sa njim dešava, ali da ona to često ne čini.\nRadosavljević ističe da je naročito bitno da Uprava reaguje kada se, kao u slučaju fabrike iz Gajdobre, pojavljuju zemlje koje važe za rizične sa stanovišta pranja novca.\n„Zakonodavstvo Singapura i Hong Konga je Meka za pranje para”, navodi on i objašnjava jedan od uobičajenih modela pranja novca.\nU međunarodnim transakcijama preko kojih se peru pare, kaže, bitno je da one prođu kroz neku evropsku zemlju. Nakon što pare „izađu” iz Evrope, organi države u koju odu ih neće proveravati sa pretpostavkom da je to već odrađeno.\n„Na taj način su ih legalizovali, uslovno rečeno”, kaže Radosavljević.\nU telefonskom razgovoru za KRIK, Radosavljević podseća i da loš odnos stranih investitora prema radnicima u Srbiji nije retkost. On kaže da do toga dovodi visok nivo korupcije u državnim organima i nepostojanje kvalitetnih inspekcijskih službi.\n„20 godina slušam priče: ’Nije bitno odakle pare dolaze, bitno je da ovde otvaraju radna mesta’. I šta imamo na kraju? Imamo radna mesta gde su investitori vlasnici života radnika“, dodaje ekonomista.\nUkoliko bi se utvrdilo da fabrika iz Gajdobre u nekom procesu zaista pere novac, odgovornost treba da snose i resorni ministri za vreme čijeg mandata je ovoj firmi dodeljeno gotovo dva miliona evra državne pomoći i koji su sa njom i potpisali ugovore o subvencijama, smatra Radosavljević.\n„To bi bila apsolutno njihova odgovornost, odgovornost po komandnoj liniji kako se to u vojsci kaže”, objašnjava.\nRadosavljević zaključuje da će Srbija ostati zapećak Evrope, odnosno zemlja poznata po tome da u njoj mogu da se rade neki nelegalni poslovi, a da ne budu sankcionisani.\n„Ovo je izuzezno negativan slučaj koji pokazuje da institucije ne funkcionišu, da je u Srbiji moguće oprati novac i da niko nikada neće snositi odgovornost, što daje i signal drugima da to urade”, rezimira svoje impresije na KRIK-ovu priču ekonomista Goran Radosavljević.\nFabrika za proizvodnju čarapa „Real Knitting” dobila je novac građana Srbije u iznosu od gotovo dva miliona evra, kako je pre dva dana otkrio KRIK..\nI dok je u Srbiji predstavljena kao dobar investitor, američka banka prijavila ju je FinCEN-u, odeljenju Trezora koje se bavi sprečavanjem finansijskog kriminala, zbog sumnje na pranje novca.\nNaime, banci je bila sumnjiva transakcija od 1,2 miliona dolara koji su legli na njen račun u Srbiji. Novac joj je prebacila majka firma „Alpha Retail Group” iz Hong Konga, pokazuju dokumenta procurila u okviru međunarodnog istraživanja „FinCEN dosijei”. Sem ovog iznosa, još 17,9 miliona evra i 7,5 miliona dolara je uplaćeno u srpsku fabriku, kako su otkrili novinari KRIK-a. Novac je, zatim, „Alpha Retail Group” počela da vraća na svoj račun u Singapuru, piše u poslovnim papirima fabrike iz Gajdobre.\nRadnici ove fabrike sa kojima su pričali novinari KRIK-a kazali su da su uslovi rada jako loši i da trpe mobing.\nViše o tome pročitajte u priči: U Srbiji uspešan investitor, u Americi sumnje na pranje novca\nPročitajte i ostale priče iz projekta „FinCEN dosijei“:


Izvor\tBLIC\tjun 12, 2018\nJedan dečak je poginuo, a dve devojčice su povređene kada je automobil "tojota" na Divčibarama naleteo na kolonu dece.\nSaobraćajna nesreća dogodila se na Divčibarima kod hotela "Pepa" kada je automobil "tojota" udario u grupu dece koja su prelazila ulicu, saopšteno je iz Ministarstva unutrašnjih poslova.\nDesetogodišnji dečak, učenik trećeg razreda, preminuo je na mestu udesa, dok su devojčice lakše povređene i odmah im je pružena lekarska pomoć.\nVozač automobila beogradskih registarskih oznaka V. V. (1975) uhapšen je na mestu nesreće.\nSva deca su iz Subotice i bila su na rekreativnoj nastavi, a danas je trebalo da putuju kući.\nNesreća se dogodila oko 10h, "Blic" navodi da je preminuo dečak A. D., dok su povređene devojčice T. S. (10) i V. T. (10).\nKolona učenika organizovano je prelazila ulicu, a vozilo "tojota" kojim je upravljao V. V. kretalo se iz pravca Kaone ka centru Divčibara. Automobil se nije zaustavio, već je prešao na levu stranu i na trotoaru udario u grupu dece, dodaje Blic.\nVozilo je naletelo na decu u trenutku kada je već više od pola kolone prešlo na drugu stranu Valjevske ulice u neposrednoj blizini hotela "Pepa", u kome su deca bila smeštena.\nIz MUP-a navode da je V. V. uhapšen zbog sumnje da je učinio teško krivično delo protiv bezbednosti javnog saobraćaja i u zakonskom roku biće sproveden nadležnom tužilaštvu.\n« Vlasnik kafića na Adi Ciganliji uhapšen zbog silovanja: Gazda mamio maloletnice u lokal, pa ih snimao! Saobraćajna policija apeluje: Vozite pažljivo, za jedan dan šestoro stradalo u udesima »


Master 4.0: Novih 13 programa za IT koji odgovara privredi - Biznis Telegraf.rs\n05/09/19 | 14:44\nU okviru novog jedinstvenog danas prestavljenog Master programa 4.0 140 studenata imaće priliku da na 13 drzavnih fakulteta stiče znanja nastala povezivanjem savremenih IT znanja sa poslovnim veštinama potrebnim za razvoj digitalnih proizvoda i usluga.\nU okviru tog Master programa, biće četiri interdisciplinarna studijska programa koja će se sprovoditi na fakultetima u Beogradu, Kragujevcu i Nišu, od oktobra, odnosno od januara 2020.\nPredsednica Vlade Srbije Ana Brnabić rekla je na konferenciji u Vladi Srbije da je Master 4.0, u čiju realizaciju je uloženo 23 miliona dinara, rezultat izbora najboljeg sadržaja koji odgovara potrebama tržišta IT usluga i obezbeđivanju uslova za dalji rast IT sektora.\nNa svaku studijsku grupu biće upisano 15 budžetskih i 15 samofinansirajućih studenata, a preostalih pet će, kako je najavio predstavnik Info stud Stefan Salom, stipendirati incijativa ''Digitalna Srbija''.\nBrnabić je rekla da će eksperti iz prakse studente učiti najsavremenijim tehnologijama i metodama u privredi čime će se obezbediti kvalitetan kadar sposoban da stvori konkurentsku prednost IT kompanija, a samim tim i dalji rast IT industrije u Srbiji.\n- Ta četiri studijska programa kreirana su kroz saradnju državnih fakulteta koji donose višedecenijsku tradiciju u oblasti tehnologije, ekonomije i menadžmenta sa preko 75 uspešnih IT i kompanija iz drugih sektora, koje će omogućiti i obavezne prakse za studente - rekla je ona i dodala da će zahvaljujići programu Master 4.0 naši fakulteti prvi nastupati kao partnerske institucije, a ne kao konkurencija.\nMaster 4.0 programe zajednički su kreirali beogradski Elektrotehnički i Fakultet organizacionih nauka, zatim niški i kragujevački univerzitet a tu je i program koji su partnerski razvili Mašinski i Matematički fakultet iz Beograda.\nDržavni sekretar Viktor Nedović rekao je da su programi kreirani na osnovu potrebe privrede, a ideja je bila da se pomogne razvoju IT stručnjaka koji nedostaju Srbiji.\n- Međutim, to nisu samo programi iz oblasti informacionih tehnologija već i oni koji treba da unaprede i biznis i znanja iz oblasti ekonomije, finansija, pa i prava - rekao je on.\nStudenti će kroz više od 130 predmeta, imati na raspolaganju 300 predavača sa najboljih domaćih i stranih fakulteta i uspešnih kompanija,\nMaster 4.0 programi će obuhvatiti oblasti kao što su analiza podataka, bioinformatika, internet stvari, mašinsko učenje, veštačka inteligencija, virtuelna realnost, kao i biznis predmete poput menadžmenta, finansija i računovodstva, marketinga, preduzetništva.\nDekan ETF-a Milo Tomašević rekao da je jedna od velikih prednosti Mastera 4.0 interdisciplinarnost nastala povezivanjem različitih fakulteta. Studenti će imati prilike da slušaju predavanja stručnjaka sa prestižnih američkih, španskih, danskih, francuskih, kao i univerziteta iz regiona.\nRektor Univerziteta u Kragujevcu Nenad Filipović naveo da će jedinstveni spoj IT i biznis znanja pomoći nastanak nove generacije digitalnih stručnjaka u Srbiji..\nSalom je rekao da studijski programi ne prate dovoljno potrebe privrede.\n- Istraživanje Infostuda je pokazalo da 95 odsto IT kompanija teško nalazi kompetentne IT stručnjake. Poslodavci navode da su, nakon školovanja, studenti usmereni ili na tehnička ili na biznis znanja, dok vrlo retki imaju oba, najpotrebnije IT industriji - rekao je Salom i dodao da je to razlog zašto je pokrenut projekat.


Dodik: Banka Srpske nije trebalo da bude likvidirana\nBeta 5. maja 2016. 14:45\nPredsednik Republike Srpske (RS) Milorad Dodik izjavio je da nije dobro što je Agencija za bankarstvo RS donela odluku o likvidaciji Banke Srpske, s obzirom na to da je sa Medjunarodnim monetarnim fondom (MMF) dogovarana njena rekonstrukcija.\nDodik je rekao da je Agencija za bankarstvo RS drugačije odlučila, što, kako je ocenio, pokazuje da je ta institucija nezavisna u svom radu.\nOn je kazao da Banka Srpske ima dovoljno plasmana koji će sada biti naplaćeni da bi se depozitarima vratio novac, kao i da nije upitna štednja gradjana u toj banci jer će Agencija za depozite BiH „pokriti“ osigurane depozite do 50 hiljada maraka (oko 25 hiljada evra).\nOstali depoziti biće isplaćeni kada se naplate krediti koje je dala ta banka i proda njena imovina, rekao je Dodik.\nPredsednik RS je naveo da je bilo pokušaja da se Banka Srpske privatizuje, ali da su ti pokušaji propali zbog opstrukcija.\nDodik, koji je i lider vladajućeg Saveza nezavisnih socijaldemokrata (SNSD), izjavio je da ne vidi ništa problematično u tome da se u Banjaluci 14. maja u isto vreme održe protest opozicije i miting koji organizuje njegova stranka.\nDodik je rekao da on snosi odgovornost za sve one koji dodju na miting koji organizuje vladajuća koalicija.\n„Nama ne treba destabilizacija situacije, jer samo tako mogu biti promenjene ekonomske prilike. Pripremili smo se dobro za naš miting i snosim ličnu odgovornost za svakog ko dodje na naš miting“, rekao je Dodik novinarima u Banjaluci.\nOn je kazao da mitinga vlasti pod sloganom „Srcem za Srpsku. Stop izdaji“ neće biti ako opozicioni Savez za promene odustane od protesta, dodavši da će, ako mitinga vladajuće koalicije ipak bude, to biti miran skup na koji će doći veliki broj ljudi.\nDodik je rekao da protesti opozicije uopše nisu potrebni, dodavši da su „pojedinci koji upravljaju SDS-om, a ne cela ta stranka, izdajnički nastrojeni prema RS, u svojoj politici koju vode na nivou BiH, jačajući državne organe“.\nOn je još ocenio da organizovanje protesta opozicije „nije njihova pamet“, već „davno razradjen scenario“.\nDodik je uveren da će miting, koji organizuje njegova stranka, podržati i koalicioni partneri iz Demokratskog narodnog saveza (DNS) i socijalisti, mada je lider DNS-a Marko Pavić rekao da organi te stranke još nisu doneli odluku o tome.


Pored Kine i EU, Srbiji pomoć stigla i iz Rusije | RTV Pobednik | Glasnik SLOBODNOG BEOGRADA\nNaslovna Vesti Politika Pored Kine i EU, Srbiji pomoć stigla i iz Rusije\nPored Kine i EU, Srbiji pomoć stigla i iz Rusije\nRuska pomoć usledila je nakon razgovora našeg ministra spoljnih poslova Ivice Dačića i Sergeja Lavrova.\nDačić se takođe zahvalio Naftnoj industriji Srbije, koja je obezbedila donaciju od 270 tona aviogoriva za Er Srbiju.\nNedugo nakon toga avioni pomoći sleteli su na batajnički aerodrom „Pukovnik-pilot Milenko Pavlović“, sa medicinskom opremom, tehnikom i zaštitnim sredstvima.\nRuski stručnjaci podeljeni su u osam lekarskih timova, svaki tim imaće lekara opšte prakse, epidemiologa, anesteziologa, medicinskog tehničara i prevodioca, a ostatak delegacije čine eksperti i stručnjaci ABHO struke.\n„U okviru pomoći stiglo je i 16 specijalnih motornih vozila namenjenih za dezinfekciju objekata i puteva, kao i velika količina medicinske oprema, tehnike i zaštitnih sredstava neophodnih Srbiji u lečenju pacijenata zaraženih korona virusom i u borbi protiv širenja Covid19“, dodaje se u saopštenju.\nIako je dogovor išao preko ministarstva spoljnih poslova, rusku delegaciju na aerodromu dočekali su predsednica Vlade Srbije Ana Brnabić, ministar odbrane Aleksandar Vulin, načelnik Generalštaba Vojske Srbije general Milan Mojsilović i ambasador Ruske Federacije Aleksandar Bocan-Harčenko.\n“Potvrđeno stvarno prijateljstvo Srbije i Rusije”\n“U trenutku kada celo čovečanstvo proživljava teške trenutke ima trenutaka kao što je ovaj kada imamo osećanje sreće i nade. Ovo nije nešto što nije viđeno u našim dosadašnjim odnosima i potvrđuje naše stvarno prijateljstvo. Rusija će doprineti u borbi u suzbijanju epidemije koronavirusa ali je ljudski faktor najbitniji jer su vrhunski stručnjaci spremni da pomognu srpskom narodu bez obzira na lični rizik. Siguran sam da ova pomoć stiže na vreme i da će doneti rezultate“, poručio je Bocan-Harčenko.


Tim OTP banke na UNICEF-ovom FER PLEJ basket turniru\nTradicionalni FER PLEJ basket turnir, u okviru UNICEF-ovog sportskog vikenda, održao se u nedelju, 21. septembra 2014. Ideja FER PLEJ basket turnira je da okupi kompanije koje će pružiti podršku projektu "Škola bez nasilja", a ovaj put su prikupljena sredstva za štampanje priručnika za roditelje "Šta je danas bilo u školi". Priručnici će biti podeljeni roditeljima učenika prvih razreda osnovnih škola, sa ciljem da pomognu roditeljima da se bolje informišu o tome šta je nasilje, kako se prepoznaje i kako pomoći deci koja su izložena nasilju, deci koja ga čine, kao i deci koja su svedoci nasilja. Priručnik sadrži dobre savete za roditelje kako da uspostave kvalitetniji odnos sa decom i saradnju sa školama u cilju prevencije i zaštite od nasilja.\nEkipa OTP banke, kao i svi učesnici turnira, dobili su i posebnu zahvalnicu sa porukom UNICEF-ovog Ambasadora za Srbiju i selektora košarkaške reprezentacije, Aleksandra Saše Đorđevića:\n"Svaki uspeh je kruna timskog rada. To je vera u zajedničku viziju, upornost i veliki rad, poštovanje pravila igre, podrška i motivacija saigrača, ali i uvažavanje protivnika. Tako se prevazilaze granice, pobeđuje i pokreće ono što je najbolje u svakom pojedincu i u svakom timu."\nOTP banka se trudi da aktivno učestvuje u društveno odgovornim projektima koji se organizuju u sredinama u kojima banka posluje.


Donacija Udruženju “Mrvice” - Đaković\nDonacija Udruženju “Mrvice”\nKao i prethodnih godina, Udruženje “Mrvice” je organizovalo humanitarnu akciju “Ljubičasti novembar”, s ciljem pordrške prijevremeno rođenoj djeci. Osnovni cilj je prikupiti sredstva za kupovinu lasera za fotokoagulaciju.\nFirma Đaković je, kao I prošle godine, sa zadovoljstvom prihvatila poziv Udruženja da učestvuje u ovoj akciji, te donirala prigodan novčani iznos.\nHumanitarno veče za ove male mrvice će se održati 27. novembra u hotelu Bosna, odnosno u Piano baru.\n„Kao što smo naglasili i prošle godine, ovu akciju smatramo visoko prioritetnom, i pozivano sve građane da pozovu humanitarni broj 1415, jer je neophodno da svi zajedno prikupimo što više sredstava za kupovinu lasera.\nFirma Đaković će se uvijek odazvati na poziv Udruženja „Mrvice“, jer je to, prije svega, naša ljudska dužnost prema ovim sićušnim i hrabrim borcima“. – izjavila je Sunčica Kovačević, vlasnik firme Đaković


Anti-spam, 20.02.2013, 07:23 AM\nIako su spam filteri moćniji nego ikad pre, bitka protiv spama nije dobijena. Da bi prevarili spam filtere, spameri su 2010. godine promenili taktiku tako da je od tada primetan trend porasta broja spam emailova sa preotetih Google naloga, kažu u Google-u. Spam poruke će imati više šanse da se domognu inbox-ova korisnika ukoliko ih šalju oni sa kojima su korisnici ranije bili u kontaktu.\nDa bi povećali šanse da nadmudre spam filtere šaljući poruke sa email adresa koje se nalaze u kontaktima korisnika, spameri moraju da upadnu u nečiji email nalog. Svakodnevno, sajber kriminalci hakuju web sajtove kako bi ukrali korisnička imena i lozinke koje otvaraju zaključana vrata email naloga. Ukradene baze podataka se nude na crnom tržištu ili ih sajber lopovi koriste za svoje potrebe. S obzirom da mnogi korisnici ne odustaju od prakse korišćenja iste lozinke za različite naloge, lozinke ukradene sa jednog sajta često su upotrebljive i na drugim sajtovima.\nSa ukradenim lozinkama u svojim rukama, kriminalci će pokušati da upadnu u naloge na internetu i na brojnim različitim servisima.\nIz Google-a navode primer jednog hakera koji je koristeći ukradene lozinke nedeljama pokušavao da upadne u milion različitih Google naloga dnevno. Zabeležen je i pokušaj jedne kriminalne grupe da se prijavljuje na 100 naloga u sekundi.\nNeki servisi su veoma ranjivi kada je u pitanju ovaj način napada, međutim, kada neko pokuša da se prijavi na Google nalog, provere sigurnosnih sistema idu i dalje od obične provere lozinke.\nKako Google štiti vaš nalog? Svaki put kada se prijavite na Google nalog, bez obzira da li to radite jednom mesečno koristeći browser ili svakih 5 minuta koristeći neki email program, Google sprovodi analizu rizika kako bi procenio da li pokušaj prijavljivanja dolazi od pravog vlasnika naloga. Čak 120 promenljivih mogu biti odlučujući faktor u proceni rizika.\nUkoliko se prijavljivanje na nalog učini sumnjivim ili nebezbednim iz nekog razloga (np. lokacija sa koje je zabeležen pokušaj prijavljivanja je predaleko od mesta sa kojeg ste se poslednji put prijavili), Google će od vas zatražiti neke odgovore koji se tiču vašeg naloga. Ta pitanja će biti prepreka koju će napadač teško preskočiti, ali će vama traženi odgovori biti dobro poznati.\nUprkos činjenici da je Google, zahvaljujući ovoj i drugim zaštitnim merama, značajno smanjio broj kompromitovanih naloga (za čak 99,7% u odnosu na jun 2011 kada je broj preotetih naloga bio najveći), iz kompanije savetuju korisnicima da se ipak i sami pobrinu za bezbednost svojih naloga. Najjednostavniji način da zaštitite svoje naloge je da izaberete jaku, jedinstvenu lozinku za svoj Google nalog, da aktivirate dvostepenu verifikaciju naloga i da ažurirate opcije oporavka naloga izborom pomoćne email adrese i unosom svog broja telefona. Time ne samo da sprečavate da vaš nalog bude preotet, već štitite svoje prijatelje i ostale koji se nalaze u vašim kontaktima od spama, ali i poboljšavate vlastitu bezbednost i prevatnost.


Politika - datum: 2018-03-13 ODLOŽENA SJEDNICA BUDVANSKOG PARLAMENTA Vlast bez kvoruma\nSjednica budvanskog parlamenta, koja je bila zakazana za juče, nije održana jer vladajuća koalicija nije imala kvorum. Sjednici nije prisustvovao nezavisni odbornik Stevan Džaković, iz porodičnih razloga.\nPočetku zasjedanja prisustvovala su tri odbornika Crnogorske, koji su omogućili da sjednica počne, ali je ubrzo prekinuta nakon što su napustili skupštinsku salu i optužili budvansku vlast da je čine neozbiljni političari i da loše upravljaju gradom, te da su nesposobni da upravljaju Budvom.\n– Dobro moramo razmisliti šta nam je činiti, da li treba da se reorganizujemo, pravimo neke nove dogovore, ili da idemo na izbore, jer ovako ne ide dalje, u blokadi smo – poručila je šefica odborničkog kluba Crnogorske Anđela Ivanović, a prenijele su Primorske novine.\nPredsjednik parlamenta Đorđije Vujović poručio je da je vlast stabilna i da će sjednica biti održana do kraja mjeseca. Predsjednik Opštine Budva Dragan Krapović ostao je pri stavu da još nije vrijeme da se održe izbori.A.O.


Visok stepen korupcije u Dikstriktu Brčko\nNaslovnica Posavina Brčko Visok stepen korupcije u Dikstriktu Brčko\nBrčko – Članovi Udruženja „Građani djeluju odlučno-Prizma“ organizirali su danas pres konferenciju, na kojoj su napravili kraći osvrt na protekle opšte izbore u BiH sa akcentom na problem entitetskog državljanstva, krize vlasti u Brčkom i kašnjenje budžeta, te slučaj Bobar banke. Na pres konferenciji je najavljen i početak projekta monitoringa procesuiranja sličajeva korupcije.\nFormiranje skupštinske komisije za borbu protiv kriminala i korupcije, dovoljno govori o itekako visokom stepenu prisustva korupcije u Distriktu, naglasili su članovi Udruženja „Građani djeluju odlučno-Prizma“.\n„Ono što bi recimo trebala komisija da uradi po pitanju Bobar banke, kada su u pitanju zamrznuta ili zarobljena sredstva institucija od vitalnog značaja za Brčko Distrikt, onda se u tom slučaju vidi naša pretpostavka ili sumnja da nema efikasnog djelovanja“, rekao je Nedim Hamzabegović, predsjednik Udruženja „Građani djeluju odlučno-Prizma“\n„Imamo veliki problem nezapošljavanja mladih ljudi. Dakle mladih školovanih ljudi koji posijle završetka fakulteta ne mogu da se zaposle u javnim institucijama“, ističe Željko Maksimović, sekretar Udruženja Građani djeluju odlučno-Prizma“\nNajavljeno je i provođenje projekta monitoringa procesuiranja slučajeva korupcije koji se sastoji od obuke, a potom i istraživanja prijavljenih, istraženih, te procesuiranih slučajeva. Sve s ciljem privođenja osumnjičenih pravdi, ali i podizanje svijesti javnosti da prijavlju takve slučajeve.\nU Udruženju su iskazali i nezadovoljstvo zbog činjenice da na hiljade građana zbog neposjedovanja entitetskog državljanstva nije moglo glasati na proteklim opštim izborima u BiH.


NAJNOVIJA VEST: Poginulo 8 fudbalera nakon što je autobus sleteo u reku - jezive scene sa lica mesta! (VIDEO)\nJoš 30 njih primljeno je na lečenje u bolnicu\nObjavljeno: 20.09.2020. 09:31h\nFudbalski savez Gane (GFA) saopštio je tužnu vest o strašnoj saobraćajnoj nesreći koja se desila blizu Kumasija, u Ašanti Regionu.\nAutobus koji je prevozio decu, mlade fudbalere, na registraciju za novu sezonu, survao se u reku i tom prilikom je najmanje osmoro njih poginulo. Portal "Moje vesti iz Gane" ističe da su nastradali mališani bili između 12 i 15 godina starosti.\nŠestoro njih poginulo je na licu mesta, četvoro je u kritičnom stanju preveženo u bolnicu, gde su nedugo po prijemu dvojica dečaka izgubila bitku za život.\nJoš 30 njih primljeno je na lečenje u bolnicu Sveti Patrik u Ofinsu.\n- GFA izražava najdublje saučešće porodicima osam mladih fudbalera koji su preminuli nakon što je vozilo kojim su se prevozili doživelo udes. Obavešteni smo da saobraćajna nesreća desila kada su se vraćali u Ofinso, nakon što su obavili registraciju u Afrančou. Poslali smo odmah naše zaposlene da obiđu sve koji su pogođeni ovom nesrećom. Veoma smo tužni zbog ovoga što se desilo i, uz iskreno saučešće porodicama poginulih, želimo brz oporavak ostatku tima koji je doživeo različite vrste povreda u ovom incidentu. U ovim vremenima punim izazovima, stojimo rame uz rame sa svim pogođenim porodicama, uključujući i one kojima su deca povređena i koji takođe prolaze kroz strašan stres. Misli su nam uz sve bližnje poginulih, neka duše stradalih počivaju u miru - poručili su iz Fudbalskog saveza Gane.\nGanaSmrtFudbalPoginuliFudbaleriBolnicaFudbalski savez Gane\nZA CRNIM LEPOTANOM SVE ŽENE LUDE! Često pokazuje zgodno telo i TRBUŠNJACIMA ZAVODI na društvenim mrežama (FOTO)\nZAVELA JE UČENIKA OD 15 GODINA, ISKORISTILA GA, a svi su skandalizovani presudom koju je dobila! (FOTO)


Peticiju za odbranu Haradinaja sa slobode potpisalo 200 hiljada građana\nVelikim rock i rep koncertom koji je organizovala Nezavisna unija studenata Univerziteta u Pristini nastavljena je organizovana podrska zahtevima institucija, politickih partija i asocijacija Kosova da se bivsem premijeru i Haskom optuzeniku, Ramushu Haradinaju omoguci da se brani sa slobode.\nUlaz pred Filoloskim fakultetom je bio pokriven velikom slikom Haradinaja i napisom “nas premier ima jos posla da radi ovde”\nStudentkinja Myzefere Rifati, na sebi ima majicu sa likom Haradinaja i dok prati ritam muzike koja se cuje kaze da je ovakav nacin izrazavanja nezadovoljstva rok koncertom savremeni nacin izrazavanja neazdovoljstva.\n“Podrzavamo Ramusha i dajem mu snaznu podrsku, jer je nepravda to sto mu je ucinjeno”.\nClan Predsednistva Unije nezavisnih studenata Univerziteta u Pristini Kushtrim Bajraktari objasnjava razlog organizovanja ovog koncerta.\n“Unija nezavisnih studenata je nasla za shodno da je ovo najbolji nacin da se iskaze nasa podrska zahtevima da se Haradinaju omoguci odbrana sa slobode. Oho je inace novi nacin izrazavanja nezadovostva”, kaze Bajraktari.\nMedjutim nije samo danasnji koncert nacin na koji gradjani Kosova izrazavaju podrsku i solidarnost sa bivsim premijerom.\nZaposleni u kabinetu premijera su se prije nekoliko dana pojavili na radnom mestu sa majicama sa likom premiera i natpisom “Ns premier ima jos posla da radi ovde”\nVeliki poster sa likom Haradinaja i natpisom se nalazi ne samo ispred zgrade vlade i Skupstine Kosova vec je prisutan i na bilboima u Pristini.\nIstovremeno jedna grupa mladih je organizovala potpisivanje peticije kojom se takodje trazi da se Haradinaju omoguci odbrana sa slobode.\nSef Kabinetit premijera Kosova, Jahja Llukaj, kaze da je do sada skupljeno 200 hiljada potpisa.\n“Ja se nadam da ce do zaokruzivanja aktivnosti na ovom planu biti skupljeno oko 300 hiljada potpisa i prvi je put da je za bilo koju aktivnost skupljeno ovoliko potpisa”, kaze Lukaj.\nPotpisivanje peticije ce prema Lukaju biti nastavljeno i tokom ove nedelje. On istice kako su peticiju potpisivali i predstavnici nealbanskih zajednica.\nPeticija sa potpisima ce biti dostavljena Haskom tribunalu.


InfoBrcko.com - Ćiro Blažević o Zmajevima: Vjerovao sam Bajeviću, sada mislim da je promašaj\nĆiro Blažević o Zmajevima: Vjerovao sam Bajeviću, sada mislim da je promašaj\nĆiro Blažević o Zmajevima: Vjerovao sam Bajeviću, sada mislim da je promašaj\tIstaknuto\nLegendarni Miroslav Ćiro Blažević privukao je puno pažnje izjavama u sinoćnjoj emisiji Podcast Inkubator, a svakako da je za bh. javnost najzanimljivija izjava u Zmajevima i Dušanu Bajeviću.\nĆiro je odgovarao na brojna pitanja iz svoje karijere, ali i modernog nogometa, a na pitanje šta misli o reprezentaciji BiH kaže da će se naš tim opet "skupiti" i napraviti dobru selekciju.\n"Rekao sam da ovo podneblje daje nepresušan izbor talentovanih mladića, a ta privilegija ne pripada samo Hrvatskoj, već i BiH, Srbiji, Crnoj Gori... Ne brinem se za moje voljene Bosance, oni će već napraviti ponovo reprezentaciju koja će biti dobro vođena", rekao je legendarni Ćiro.\nNakon toga, osvrnuo se na selektora Dušana Bajevića za kojeg je rekao da se ispostavio kao promašaj.\n"Bio sam siguran da je on dobro rješenje, ali sada tvrdim kategorički da je promašaj", rekao je Blažević.\nĆiro Blažević selektor nogometne reprezentacije BiH bio je od 2008. do 2009. godine.


NovaEnergija.net » “Safe Delivery”: Aplikacija koja treba da smanji broj smrtih slučajeva na porođaju “Safe Delivery”: Aplikacija koja treba da smanji broj smrtih slučajeva na porođaju – NovaEnergija.net\n“Safe Delivery”: Aplikacija koja treba da smanji broj smrtih slučajeva na porođaju\nwritten by natasa December 28, 2015\nRazvojem tehnologije i ekspanzije mobilnih aplikacija u svetu osmišljena je i aplikacija koja nastoji da suzbije broj majki i dece koja gube život na porođaju.\nAplikaciju Safe Delivery je razvila Fondacija za materinstvo Univerziteta Jugoistočne Danske i Univerziteta u Kopenhagenu a namenjena je zdravstvenim radnicima koji se suočavaju sa komplikovanim trudnoćama i porođajima.\nAnimiranim videom aplikacija predstavlja vodič i detaljna upustva u slučajevima hipertenzije u trudnoći i slučajevima sepse. Takođe, uputstvima “korak po korak” objašnjen je proces ručnog uklanjanja posteljice, reanimacije novorođenčadi i prevenciju infekcija.\nAplikacija je osmišljena na osnovu kliničkih smernica Svetske zdravstvene organizacije (WHO) i dizajnirana je kako bi sprečila smrt kod majki, najviše zbog teških krvarenja i infekcije.\nAplikacija je, prema rečima izvršne direktorke Fondacije En Frelsen, najviše usmerena ka zdravstvenim radnicima koji su “na periferiji zdravstvenog sistema” i koji deluju u udaljenim područjima.\nPrema njenim rečima, aplikacija je kontrolisano testirana u Etiopiji u 78 zdravstvenih ustanova gde je ustanovljeno kako se sposobnost lekara za rukovanje prilikom porođajnih krvarenja i reanimacije novorođenčadi – udvostručila tokom 12 meseci korišćenja aplikacije.\nIz Fondacije ističu kako im je cilj da plasiraju aplikaciju u Subsaharskoj Africi na lokalnim jezicima uz pomoć državnih vlada i nevladinih organizacija\n“Safe Delivery”: Aplikacija koja treba da smanji broj smrtih slučajeva na porođaju was last modified: December 28th, 2015 by natasa\nRise of the Tomb Raider stiže na Steam\nPronašla sam novi vid zabave u Beogradu...


Učesnici protesta pomerali građevinske ograde, zamenik gradonačelnika najavio prijave\nProtest "1 od 5 miliona" u Beogradu, 6. aprila 2019. (Veljko Popović, VOA)\nUčesnici protesta "1 od 5 miliona", nakon okupljanja i govora pred Vladom Srbije, promenili su plan i umesto odlaska ispred televizije Pink, prišetali se centralnim beogradskim ulicama, sklonili barikade koji ograđuju gradilišta u centru grada i odneli ih pred Skuopštinu Grada Beograda. Za to vreme, menadžment i zaposleni u "Pinku" napravili su "žurku" ispred zgrade svoje televizije, kojom su nameravali da dočekaju učesnike protesta.\nGrađanskom protest su se sa treće strane pridružili student koji iz pravca Novog Beograda došli u centar Beogada.\nBranislav Lečić je , u obraćanju okupljenima ispred vlade, rekao je da je odluka o ruti promenjena, jer je kod Pinka, "pripremana klopka", kao i pre dva dana, kada su predstavnici opozicije u skupštini grada pokušali, kaže, da predaju zahtev za smenu zamenika gradonačelnika.\n"Mogu da javno kažem i nasmejem se Željku Mitroviću i Pinku 'naseo si'. Ha ha ha! Nikada nismo planirali da maltretiramo ljude da šetaju satima. Pink je režirao nastup. Stavio je ozvučenje, a unutra su plaćenici, koji treba da izazovu incidente", objasnio je on.\nPotpisnici Sporazuma sa narodom: Oduzeti Pinku nacionalnu frekvenciju\nProtesti u Srbiji traju već nekoliko meseci, ali nisu jedini. Sa učesnicima protesta "Jedan od pet miliona", koji su od Vlade Srbije krenuli prema Tragu Republike, susrela se u jednom momentu litija za spas Valjevske Gračanice, koji svake subote šetaju ulicama Beograda.\nMuzika koja se emituje sa kamiona koji prati demonstrante privremeno je utišana dok je prolazila litija, a čula se samo duhovna muzika sa ozvičenja učesnika litije.\nZaposleni su ispred Pinka, plesali uz hitove svetske dens scene, a vlasnik Pinka Željko Mitrović, kako su javili mediji, lično puštao muziku na prvom spratu zgrade.\nLideri SzS prenose građevinske ograde, ministar osudio postupke\nNakon prolaska Kneza Miloša i Kralja Milana, gde su ispred Predsedništva Srbije izvikivali parole protiv predsednika Srbije Aleksandra Vučića, kolona je prošla Terazijama i ušli u Kolarčevu, gde su učesnici skupa uklonili barikade koje ograđuju gradilište u centru grada.\n"Uzmite sve što ima usput, da oslobodimo grad", čulo se preko razglasa sa kamiona, tokom "akcije" uklanjanja metalnih pregrada i saobraćajnih znakova o preusmeravanju saobraćaja zbog rekonstrukcije Trga republike.\nčesnici protesta, predvođeni liderima SzS, postavili su ispred ulaza u skupštinu grada, odnosno zgradu Starog dvora, ograde koju su prethodno pokupili iz Kolarčeve ulice (Foto: Veljko Popović, VOA)\n"Sklonite Vesićeve barikade, da oslobodimo prestonicu, da pokažemo čiji je ovo glavni grad, čija je prestonica", uzvikivano je.\nBarikade su ponete i njima je ograđen prostor ispred Skupštine Grada Beograda, pod objašnjenjem da ih vraćaju Goranu Vesiću, zameniku gradonačelnik. Tu je protest i završen, bez incidenata.\nPolicija nije bila vidljiva, osim saobraćajaca koji su zaustavljali saobraćaj u susednim ulicama.\nStrefanović: Skandalozno ponašanje\nMinistar unutrašnjih poslova Nebojša Stefanović ocenio je večeras da je ponašanje lidera SzS i njihovih pristalica skandalozno.\nOn je na Tviteru napisao da su oni ispred zgrade Vlade Srbije policijske službenike gađali jajima.\n"Skandalazno ponašanje lidera Saveza za Srbiju i njihovih sledbenika, koji su gađali jajima policijske službenike na dužnosti ispred zgrade Vlade", naveo je Stefanović.\nZamenik gradonačelnika Beograda Goran Vesić osudio je večeras "divljanje" pristalica Boška Obradovića i njegovih pomagača Dragana Ðilasa i Vuka Jeremića koji su uništili gradilište na Trgu Republike i najavio da će biti podnete prijave za naknadu štete protiv organizatora ovih huligana.\nPredsednik Srbije Aleksandar Vučić poručio je danas da su "spremni da čujemo sve koji drugačije misle, ali im nećemo dozvoliti nasilje", a ranije ove nedelje najavio je da “institucije Sistema treba da rade svoj posao”.\nAleksandra Nenadović učestvovala je u pisanju ovog izveštaja.


Rakić Vodinelić: Srbiji preti nadiranje populizma\nNa nedeljnim izborima u Srbiji demokratski blok doživeo je krah. Reč je o velikom porazu stranaka koje zastupaju demokratski pogled na svet, kaže za RSE profesorka prava Vesna Rakić Vodinelić. Navodi da nije očekivala toliki broj glasova za SNS, a veliko iznenađenje je i to što Liberalno demokratska partija nije ni prešla cenzus. Razlozi za loš rezultat razjedinjenih demokrata su brojni, a pred DS-om je sada da sednu i da se saberu. U suprotnom, Srbiji preti nadiranje populizma i opasnost za demokratske institucije, kaže ona.\nRakić Vodinelić: Demokratske stranke, a to moram i za sebe da kažem, još uvek nismo dobro razumeli koliko je ono što se zove demokratija u Srbiji krhko i nezrelo. Većina birača u Srbiji mnogo više veruje u takozvane jake i harizmatične ličnosti, nego što veruje u institucije. Iako smo stalno mogli da čujemo kako su nam institucije slabe i kako će glavni pravac reformi morati da se kreće prema izgradnji institucija, naše biračko telo je pokazalo da taj glavni pravac reformi ima da se kreće prema stvaranju jednog kulta ličnosti, ideje jednog svemoćnog čoveka koji treba da misli umesto svih nas, a mi treba da budemo kao nekakva nezrela deca. To je donekle posledica sastava biračkog tela, a posledica je i toga što Demokratska stranka i Liberalno demokratska partija nisu shvatile koliko je to u biračkom telu ukorenjeno. Sa druge strane, nisu učinile ništa da takav pristup pokušaju da promene. Takođe, DS se pocepala na dva dela neposredno uoči izbora i to joj svakako nije pomoglo. Veći deo kampanje je proveden u saniranju štete više nego u bilo čemu drugome. A LDP je svojim stavom da bi možda mogla i da uđe u vlast sa Srpskom naprednom strankom, odnosno nedovoljnim opozicionim profilisanjem, doprinela tome da ne ostvari cenzus. Dakle, ima tu mnogo uzroka, ali tako vidim osnovni razlog zaista velikog kraha demokratskog bloka u Srbiji.\nRSE: Da li su ih birači i na ovim izborima kažnjavali za ono što su činili, odnosno nisu činili? Ko su njihovi birači, jesu li to oni koji su u nedelju ostali kod kuće ili oni koji su izašli na izbore, poručili im da su ih razočarali i kao opozicija ili su pak glasali za neku od lista koja nije prešla cenzus?\nRakić Vodinelić: To mi je zaista teško da kažem, sigurno je da je i jedno i drugo. Prvo procenat onih koji su izašli na izbore je najniži, ja mislim u poslednjih 15-ak godina. E sad, da li sam neizlazak na birališta može da se tumači kao poruka i kome, to bi bilo nagađanje. Što se tiče onih koji su došli na birališta, meni se čini da će broj glasova koji su rasuti, odnosno glasovi koji su dati za određene stranke koje nisu ušle u parlament, biti mnogo veći. Prošli put je rasturenih glasova bilo nešto manje od 13%, a meni se čini da će ovog puta to dostići 20%. Dakle, pojavilo se dosta novih opcija koje su mogle nadoknaditi taj loš pristup Demokratske stranke, gledano u celini, i LDP-a. Tu je bio pre svega Saša Radulović koji je dobio začuđujuće veliki broj glasova s obzirom na to da se radi o pojedincu koji zapravo nema stranku iza sebe. Tu je bilo i dosta glasova koji su otišli u URS i tako dalje.\nRSE: Šta demokratskom bloku predviđate? Đilas najavljuje da će biti jaka opozicija u parlamentu, a kao zadatak postavlja okupljanje građanske Srbije. Na isto biračko telo usmeren je i Jovanović, Tadić eksplicitno ne isključuje saradnju sa Naprednjacima.\nRakić Vodinelić: Mislim da Demokratska stranka, jer više bivšeg predsednika Tadića ne računam u Demokratsku stranku, mora da sedne i da se sabere. Prvo, da traga za uzrocima svog neuspeha i pada u očima velikog broja birača. Pada koji ide dotle da i oni koji bi možda glasali za nju nisu hteli da se pojave na biralištima. Drugi korak bi moralo da bude da se vidi kakve su mogućnosti parlamentarne opozicije u ovome trenutku, da li postoji šansa da ona bude ujedinjena. Ako SPS bude parlamentarna opozicija, postavlja se pitanje šta ih povezuje osim toga da su opozicija i na koji način mogu da nađu nekakve tačke gde bi mogli zajednički da deluju. Što se tiče LDP-a, njima predstoji borba da se u neko dogledno vreme vrate u parlament. Sve zajedno, meni se čini da opoziciji u Srbiji neće cvetati ruže u nekoliko budućih godina, izuzev ako zaista ozbiljno ne odluči šta su njeni primarni ciljevi, ako ozbiljno ne shvati da je ovako loš rejting jedno opasno nadiranje populizma u Srbiji i velika opasnost koja preti demokratskim institucijama jer mi od SNS-a ne možemo ništa da čujemo, osim da su oni odlučili da krenu u korenite reforme. Kakve reforme, čega reforme, u kom pravcu reforme? Mi to zaista sada ne znamo i ako ne postoji jaka opozicija koja će da kritikuje pravac reformi, koja će da objasni zašto takve reforme nisu dobre, a neke druge su poželjne, onda mi se čini da ćemo se kretati u dosta lošem pravcu kao društvo.\nNeizvesnosti "naprednjačkog" trijumfa


Uopšteno - Prudent\nPrudent je konsultantska kuća specijalizovana za unapređenje poslovanja kroz rešenja za strategijsko upravljanje, upravljanje ljudskim resursima i informacionim sistemima, poboljšanje poslovnih procesa i učinka.\nKako današnje tržišne prilike zahtevaju neprestano poboljšavanje poslovanja, usluge Prudenta koriste organizacije koje imaju problema u radu, zbog kojih ne mogu realizovati napredak u poslovanju, ali i organizacije koje žele zadržati i/ili ostvariti konkurentsku prednost. U slučaju poslovnih organizacija obično su u pitanju kupci, tržišno učešće, što bolji plasman i ljudski resursi.\nNaš primarni interes je konkurencija koja je zastupljena među samim organizacijama. Kako bismo pomogli poslovnoj organizaciji da ostvari konkurentsku prednost, naš zadatak je da prepoznamo područja mogućih poboljšanja i naspram ciljeva koji se žele postići, projektom ponudimo smernice za adekvatno rešenje problema. Da bi rešenja bila osmišljena tako da budu prilagođena specifičnim potrebama svakog klijenta, održiva i celovita, te lako razumljiva i prihvaćena na svim potrebnim nivoima organizacije, Prudent svoju osposobljenost temelji na neprestanom usvajanju naprednih znanja i veština kroz kontinuirano obrazovanje novih informacijskih tehnologija koje dokazano dovode do stvarnih rezultata.\nZbog toga pre svega težimo rešenjima koja će u praksi biti prihvaćena na svim potrebnim nivoima organizacije. Da bi to postigli nastojimo što širem krugu zaposlenih omogućiti davanje inicijativa i uključiti ih u rešavanje problema kako bi zaposleni na svim organizacionim nivoima imali udela u sprovođenju i menjanju strategije. Rezultat je ostvarenje merljivih poboljšanja, bilo da se radi o smanjenju troškova, poboljšanju delotvornosti i učinkovitosti procesa, poboljšanju zadovoljstva kupaca, maksimiziranju prihoda, rastu profitabilnosti ili poboljšanju tržišnog udela.


Foto: Ilustracija | Evropski parlament podržao prijedlog rezolucije o Brexitu\nTanjug 18.09.2019 13:05\nSTRAZBUR - Evropski parlament je danas podržao predlog rezolucije o Brexitu kojim se omogućava odlaganje britanskog izlaska, ali i naglašava da će u slučaju izostanka dogovora Britanci i dalje morati da poštuju svoje finansijske obaveze prema Evropskoj uniji.\nEvroparlamentarci su sa 544 glasova "za" i 126 glasova "protiv" podržali prijedlog rezolucije u kojoj stoji da je u interesu i Londona i Brisela da se Brexit sprovede na uređen način, prenosi Hina.\nPredsednik Evropske komisije na odlasku Žan-Klod Junker je na raspravi uoči glasanja u Strazburu otkrio da se u ponedeljak, uz glavnog evropskog pregovarača za Brexit Mišela Barnijera, sastao s britanskim premijerom Borisom Džonsonom i kako su imali "prijateljske, konstruktivne i pozitivne razgovore".\n"Komisija je spremna raditi dan i noć da bi se pronašli tehnički i politički dogovori", rekao je predsjednik Evropske komisije.\nFinska ministarka za evropska pitanja Titi Tupurainen, predstavnica države koja trenutno predsedava Unijom, na raspravi je rekla kako je izlazak bez sporazuma "najverovatniji scenario", što su aplauzom pratili britanski zastupnici stranke Brexit.\nPredsednik Evropske narodne stranke Manfred Veber kazao je o da Brexit "glup" i kako je samo pokazao stanovnicima EU-a prednosti tog saveza.\n"Pobornici Brexita tvrdili su da će donji dom britanskog parlamenta preuzeti kontrolu, a sad su ga suspendirali", kazao je on.\n"Ostaćemo zatočeni pod evropskim pravilima", kazao je Faraž i dodao kako se EU boji britanskog izlaska iz carinske unije jer strahuje da će njegova država nakon toga postati bogatija.


povrede fudbalera Archives - BOJAN AVRAMOVIC\nTag Archives: povrede fudbalera\nMoja nova omiljena vezba 7\n12/08/2013 bojan avramovic\nMišići sa unutrašnje strane butine se nazivaju primicači ili aduktori. Osnovna funkcija ovih mišića je da približe jednu nogu drugoj a imaju još dve gotovo nepoznate funkcije. Dva od pet mišića primicača su i pomoćni pregibači (flexori) kuka, a preostala tri su opružači (extenzori) kuka. Multifunkcionalnost ovih mišića zato dovodi do čestih povreda primicača ukoliko se ne istežu u dovoljnoj meri.\nOva mišićna grupa je posebno sklona povredama kod fudbalera i hokejaša. Kod fudbalera prilikom šuta mišići aduktori imaju veoma značajnu ulogu, posebno na treninzima na kojima se izvodi veliki broj šuteva i pasova. Dok kod hokejaša aduktori kuka imaju bitnu ulogu u održavanju ravnoteže tokom klizanja.\nVežba koju predlažem potrebno je raditi tokom zagrevanja, po 10 ponavljanja obe strane. Na taj način se omogućava da se mišići adekvatno pripreme za predstojeći trening i da se postigne željena amplituda pokreta.\nZa izvođenje vežbe nisu potrebni rekviziti te se može izvoditi pre svakog treninga posebno kod sportista koji imaju smanjenu pokretljivost i tom delu tela.\namplituda pokretaBojan Avramovicistezanje misicamisici primicacipovrede fudbalerasmanjena pokretljivost


Incident iznad Iraka: Turci zadržali avion grčke vlade u vazduhu 20 minuta - 15.10.2020, Sputnik Srbija\nIncident iznad Iraka: Turci zadržali avion grčke vlade u vazduhu 20 minuta\nAvion grčke vlade u kojem se nalazio ministar inostranih poslova Nikos Dendias koji se vraćao iz Iraka, zadržan je u vazduhu dodatnih 20 minuta, pošto su... 15.10.2020, Sputnik Srbija\nsvet, vesti, grčka, turska\n12:23 15.10.2020 (Osveženo: 12:27 15.10.2020)\nAvion grčke vlade u kojem se nalazio ministar inostranih poslova Nikos Dendias koji se vraćao iz Iraka, zadržan je u vazduhu dodatnih 20 minuta, pošto su turske vlasti odložile izdavanje dozvole prolaska.\nPrema današnjim izveštajima, avion je zatražio odobrenje od turskih vazduhoplovnih vlasti dok je sinoć prelazio iračku granicu nakon što je krenuo iz Bagdada, ali je morao da sačeka 20 minuta da bi se izdala dozvola, prenosi "Katimerini".\nPotez je usledio nekoliko sati pre sastanka lidera Evropske unije u Briselu, na kojem se očekuje da će se Atina zalagati za snažan odgovor na tursku agresiju u istočnom Mediteranu i Egeju.\nIncident zbog tehničke greške\nAvionu grčke vlade koji je prevozio ministra spoljnih poslova Nikosa Dendiasa iz Bagdada u Atinu odbijena je dozvola prelaska i zadržan je u vazduhu dodatnih 20 minuta zbog "tehničke greške", saopštila je Ankara.\nPrema diplomatskim izvorima, objašnjenje je stiglo iz turskog Ministarstva spoljnih poslova kao odgovor na žalbu koju je jutros podnela grčka ambasada u Ankari po nalogu Atine, prenosi Katimerini.\nOni takođe navode da je Ankara pokušala da objasni incident pre ulaganja demarša, pripisujući incident tehničkoj greški turske službe civilnog vazduhoplovstva.


Đoković ujedinjuje buduće šampione - Novak Djokovic Foundation\nVesti\tNovosti i informacije Đoković ujedinjuje buduće šampi...\nby NDFAdmin, Objavljeno 24. јул 2021.\nNovak Đoković Fondacija je u duhu programa „Putem šampiona“ donirala dečije teniske loptice klubovima širom Srbije i održala javni čas tenisa za najmlađe tenisere; donacija loptica uskoro i klubovima u regionu – jer sport ne poznaje granice.\nNovak Đoković Fondacija je na terenima „Teniskog centra Novak“ donirala vodećim klubovima u Srbiji teniske loptice za njihove najmlađe članove i organizovala im javni čas tenisa u okviru aktivnosti jedinstvenog programa fondacije – „Putem šampiona“.\nTeniskim klubovima iz više gradova u Srbiji je ispred Novak Đoković Fondacije loptice uručila Ana Jovanović, bivša reprezentativka Srbije u tenisu i autorka programa „Putem šampiona“.\n„Presrećni smo i ponosni što smo danas ispred Novak Đoković Fondacije i programa „Putem šampiona“ uručili donaciju dečijih teniskih loptica za teniske klubove u Srbiji koji aktivno rade na omasovljenju tenisa i koji su svojim kvalitetnim radom sa najmlađim kategorijama potvrdili da se nalaze na jedinom pravom putu šampiona koji kroz igru vodi do uspeha. Proširenje projekta donacije i na renomirane klubove iz regiona izražava i Novakova lična iskustva i uverenja da sport povezuje ljude, briše prepreke i granice – i neraskidivo ih zbližava u jedan pobednički tim na svim svetskim meridijanima, bilo da se oni nalaze u našem delu sveta ili – kao Novak trenutno – u Tokiju!“ istakla je Ana Jovanović, menadžerka i autorka programa „Putem šampiona“ i bivša reprezentativka naše zemlje u tenisu.\nProgram „Putem šampiona“ Novak Đoković Fondacije, uspešno predstavljen u čast Međunarodnog dana sporta ove godine – jedinstven je po tome što pruža važnu podršku roditeljima budućih sportista u vidu edukativnog programa i šire pomoći u njihovom osnaživanju u ovoj posebno zahtevnoj ulozi. Prepoznat i podržan od strane sve većeg broja eminentnih stručnjaka iz oblasti sporta, sportske psihologije i zdravlja – ovaj program će nastaviti da na ovaj i druge načine unapređuje razvoj ekosistema bavljenja sportom od najmlađeg uzrasta, i da važan podstrek roditeljima u praćenju prvih sportskih koraka kroz igru, na putu sreće, ispunjenosti i uspeha svojih mališana.


Petković: Kosovo ne može da bude član UN. World News in Bosnian — все новости (вчера, сегодня, сейчас) от 123ru.net\nStevanović: Bolnički kapaciteti u Srbiji na izmaku ako se nastavi ovako\nRadmanović i Dačić u Beogradu o različitim interpretacijama Dejtonskog sporazuma\nNATO o donaciji ruskih tenkova Srbiji: Pravo država da odlučuju o nabavkama\nWorld News in Bosnian » 24.10.2020 » Petković: Kosovo ne može da bude član UN\nPetković: Kosovo ne može da bude član UN\nDirektor Kancelarije Vlade Srbije za Kosovo Petar Petković saopštio je da je Srbija, "uključujući Kosovo i Metohiju kao njenu autonomnu pokrajinu", punopravna članica Ujedinjenih nacija.\nOn je, povodom Dana Ujedinjenih nacija (UN), 24. oktobra, saopštio da "autonomne pokrajine ne mogu biti članice UN".\n"To je realnost sa kojom treba da se suoči i (predsednik Kosova) Hašim Tači (Hashim Thaci) i svi ostali u Prištini koji misle da je moguće državnost dobiti na poklon", rekao je Petković, a saopštila Kancelarija za Kosovo Vlade Srbije.\nSrbija ne priznaje nezavisnost koju je Kosovo proglasilo 2008. godine i blokira članstvo te države u međunarodnim organizacijama, uključujući UN i Interpol.\nZbog toga je Kosovo više puta povlačilo zahteve za prijem u međunarodne organizacije.\nPredsednik Kosova Hašim Tači izjavio je junu da Priština u dijalogu sa Beogradom traži recirpočno priznanje i ubrzavanje puta Kosova ka članstvu u UN.\nU sporazumu o ekonomskoj normalizaciji odnosa, koji su 4. septembra u Vašingtonu potpisali predsednik Srbije Aleksandar Vučić i premijer Kosova Avduah (Avdullah) Hoti, dve strane su se obavezale na godinu moratorijuma koja se odnosi međunarodne organizacije.\nKosovo se složilo da primeni jednogodišnji moratorijum na traženje članstva u međunarodnim organizacijama. Srbija se složila o jednogodišnjem moratorijumu na kampanju za povlačenje priznanja nezavisnosti, i da se uzdrži od formalnog ili neformalnog traženja od bilo koje države ili međunarodne organizacije da ne prizna Kosovo kao nezavisnu državu.\nAmbasada SAD u Mađarskoj osudila poređenje Soroša sa Hitlerom\nPremijer Etiopije tvrdi da zna gde se nalaze odbegli lideri Tigraja\nSarkozi: Sramotne optužbe protiv mene\nЦБ опубликовал курс доллара и евро на 1 декабря